text:
Easter Celebration Pan African Chapter yahuriranye n’imvura yatangiye kugwa ubwo abahanzi bayitumiwemo bisuganyaga mbere yo kujya ku rubyiniro.
Abantu batangiye kugera aho igitaramo cyabereye mu Marembo ya Stade Amahoro ahagana saa munani ndetse mu mihanda y’i Remera hari urujya n’uruza rw’abacyerekezamo ndetse bamwe bafashe ibyicaro.
Ibicu bikimara kumanura imvura ahagana saa kumi na 29, abari bicaye banyarutse bashaka aho bikinga, bongera kuhagaruka nyuma y’isaha n’iminota 28 itangiye guhita. Nubwo ibicu byari bibuditse imvura, ntibyabujije abiganjemo abakinnyi, abahanzi, abavugabutumwa n’abandi kwitabira igitaramo cyanditse amateka yo kuba aricyo cya mbere mu biremereye mu muziki uhimbaza Imana cyabereye muri Parking ya Stade Amahoro.
Iki gitaramo cyari cyakoranyirije hamwe abakomeye mu muziki uhimbaza Imana mu Rwanda bayobowe na Patient Bizimana wagiteguye; Israel Mbonyi uri mu bakunzwe cyane na Uwimana Aimé ufatwa nk’inararibonye mu ndirimbo ziramya Imana. Aba bahanzi bari baherekejwe n’icyamamare, Sinach uri mu bakomeye muri Afurika ari nawe wasoje igitaramo.
Ahagana saa 18:08 nibwo Uwimana Aimé yageze ku rubyiniro, mu gihe abakunzi b’umuziki we bari bakiri kwisuganya bagaruka mu byicaro byabo.
Uyu muhanzi wishimiwe mu ndirimbo “Here I am to Worship”, “Nyibutsa” na ‘‘Akira amashimwe’’, yakurikiwe na Mbonyi Israel wongeye kwerekwa urukundo kubera ibihangano bye byururutsa imitima bikayiremamo ibyiringiro. Yahise akorerwa mu ngata na Patient Bizimana ari nawe wakiriye Sinach, wari witabwe n’imbaga.
Abahanzi bagaragaje ko bahagaze bwuma baherekezwaga n’amashyi y’urufaya nyuma yo kuririmba nk’ikimenyetso cy’uko abari mu gitaramo banyuzwe n’ubutumwa busasiwe n’amajwi agororotse n’umuziki uzira amakaraza.
Sinach yakuriwe ingofero i Kigali
Ibyishimo by’indunduro abitabiriye Easter Celebration babihawe n’Umunya-Nigeria Sinach ari nawe wasoje igitaramo.
Uyu muhanzi yageze ku rubyiniro ategerejwe n’amatsiko menshi, ahagana saa 20:39 nyuma y’iminota 19, itsinda rye rigenzura neza ibyuma byifashishijwe hacurangwa umuziki w’umwimerere unyura amatwi ya benshi.
Sinach yahamagawe imvura iri kugwa ariko ntiyigeze ikangaranya abari mu mwuka wo kuramya kuko abenshi buriye intebe aho bamwitegera neza, bamuhanga ijisho.
Akigera imbere y’imbaga yahise asaba Abanyakigali guha Imana icyubahiro. Yagize ati “Ni bande Imana yakoreye ibikomeye muri mwe? Muyishime.”
Mu minota 89 yamaze aririmba adahagaze, buri ndirimbo yose yumvikanaga nk’imenyerewe mu matwi y’Abanyarwanda ndetse yateraga bakamwikiriza.
Yaririmbye indirimbo nyinshi yamenyekanyeho cyane zirimo “I stand amazed”, “Jesus is Alive”, ‘‘Rejoice’’, ‘‘Nothing is impossible’’, “Way maker” na ‘‘He did it again’’, ariko biba akarusho ageze kuri I Know who I am yari yabitse nk’urwibutso yasigiye abitabiriye igitaramo.
Uyu muhanzi yanyuzagamo akaganira n’abantu akomoza ku butumwa bubumbatiye agaciro k’umusaraba Yesu yabambweho. Ati ‘‘Ni bande muri mwe bazi ko yazutse (Yesu) ari mu bazima. Uburwayi, ubukene, ubwoba, ntibukwiye kugutera ubwoba kuko Yesu ari muri wowe. Ndabizi ko mufite inzozi. Mumenye ko abika isezerano kugeza arisohoje.’’
Sinach yakomoje ku bwiza bw’Abanyarwanda avuga ko bibitsemo impano yo kuramya Imana ndetse abahanurira ko imbere habo huje ituze.
Ati ‘‘Ndabahanurira ku hazaza hanyu. Ndategeka ahazaza. Vuga uti ibiganza byanjye, umuryango, ibyanjye byose bifite umugisha. Abavutse ubwa kabiri dufite umugisha.’’
Sinach yaririmbaga azenguruka urubyiniro rwose ndetse abyinana n’abakunzi b’izihimbaza Imana.
Yageze ku yitwa “I know who I am”, abantu bose barizihirwa ndetse abasaba gucana amatoroshi ya telefone zabo, bafatana urunana baririmba.
Iyi ndirimbo niyo yasorejeho saa 22:08, ahita anafata ifoto y’urwibutso rw’igitaramo yakoreye mu Mujyi wa Kigali.
Patient yaririmbye iziganjemo ubutumwa bwo gucungurwa
Patient Bizimana wageze imbere y’abitabye ubutumire bwe saa moya n’iminota 14 yakirizwa amashyi y’urufaya. Yanzitse na ‘‘Ubwo buntu’’, yateye yikirizwa n’urwunge rw’amajwi menshi.
Patient yaririmbye indirimbo ziganjemo ubutumwa bugaruka ku gucungurwa kw’abari mu Isi bihurirana n’Umunsi wa Pasika.
Yifashishije izirimo ‘‘Ni Muzima’’ ya Singiza Music n’iyitwa ‘‘Ibitambo’’ ya Dusabe Alexis. Byabaye akarusho ageze ku yitwa ‘‘Menye neza’’ iri mu zo yamenyekanyeho cyane yaririmbwe na buri wese mu bitabiriye igitaramo, ayiherekesha iyitwa ‘‘Andyohera cyane’’ nayo yashyize abantu mu mwuka.
Patient yasoreje ku ndirimbo zirimo ‘‘Ndaje’’ mu gihe imvura yarushagaho gukaza umuriri ari nako abafite imitaka bayiyegereza nubwo bitababuzaga gutera intambwe nto bakabyina birengagije imvura yari ibari ku bitugu.
Mu ijambo rito Patient Bizimana yashimiye abantu bose bitabiriye ubutumire mu gitaramo cye by’umwihariko ko batakanzwe n’imvura.
Yagize ati “Ndashima abantu mwese mwaje kwifatanya nanjye mu gitaramo. Mwakoze kwihanganira imvura. Ndabashimira mwese n’umubyeyi wanjye wihanganiye imvura y’amahindu.”
Israel Mbonyi yeretswe urukundo
Abakunzi b’umuziki uhimbaza Imana mu byiciro byose kuva mu bato, urubyiruko n’abakuze bagaragaje kunyurwa n’indirimbo za Israel Mbonyi, umunyempano wigaruriye imitima ya benshi.
Uyu muhanzi ukunzwe by’umwihariko amagambo ye yatumye ibihumbi by’abari mu marembo ya Stade Amahoro bagaragaza imbamutima zabo batangira kuramya ndetse baririmbana na we ijambo ku rindi.
Uyu musore yaririmbye “Nzibyo nibwira”, abantu batangira kunyeganyega bagaragaza gukorwaho n’ubutumwa buyirimo. Yakurikijeho “Ku marembo y’ijuru” yishimiwe bidasanzwe.
Mbonyi yasezeye abakunzi b’ibihangano bye mu yitwa “Sinzibagirwa”, yaje ari nk’umwambaro ufureba abari batangiye kwigunga kubera imbeho, ibinjiza mu munyenga wo gufashwa.
Iki gitaramo cyanditse amateka kuko usibye ubwinshi bw’imitaka yari mu kirere cy’aho cyabereye, abacyitabiriye bamaze hafi amasaha arenga atandatu bahagaze nta wicara.
Nubwo hari abatakanzwe n’imvura yaguye i Kigali, bakayihata ibitugu hari abavugiraga mu matamatama ko yadobeje igitaramo, mu gihe abandi bari banyuzwe ndetse banyotewe gukomeza kugaburirwa ijambo ry’Imana rinyuze mu ndirimbo.
Patient Bizimana utegura iki gitaramo cya ‘Easter Celebration’ mu mwaka wa 2019, yihaye intego yo kuzazana umuhanzi uzaturuka hanze ya Afurika mu 2019.
Amafoto: Niyonzima Moses


c: text/html

text:
Urwenya:Imodoka Itwaye Abasazi
Imodoka Itwaye Abasazi
Umugabo yahawe ikiraka cyo gutwara abasazi muri taxi avuye i Butare ngo abajyane i Ndera,ageze i Nyanza ashaka kwihagarika,arahagarara yihina munsi y’umuhanda gato.Agarutse asanga imodoka iramuhamagara bose bigendeye,biramuyobera abura icyo akora n’icyo areka. Ubwo yaje umuhanda wose yibazaaaaa,ageze mu Ruhango arahagarara ati “abajya i Kigali muze mbahe lift mwese.”Si ukubyigana barusha inzuki mu muzinga.Umugabo arangije arafunga ubundi icyuma agiha umuriro.
Jugujugu jugujugu na Nyabugogo, aba afashe puwa ruru (poids lourd) hasi, batangira gusakuza bati “ko uturengeje wa mugabo we.” Umugabo abima amatwi,akomeza gushwekura.Polisi yumvise abantu basakuza iramuhagarika,agihagarara arababwira ati “ntwaye abasazi mvanye i Butare nimureke mpite.”
Abaha nomero bahamagara,bayihamagaye bitabwa na docteur, ati :” Iyo modoka muyireke itwaye abasazi bagiye i Ndera.” Abantu bati Varabeshya arabeshya ni lift yaduhaye.”Sibwo taxi ihindutse ndakumirwa,sibwo bayihaye panda gari ya cortege ?
Afatiraho,ageze i Ndera asanga abaganga biteguye kwakira abarwayi,imiti yabo (calmants) yateguwe,uje afite amahane bakamukwikira igishinge,chaufeur akata icyuma cye aratahira.
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
-
- "Igiti cy'Imana y'abagore" imashini yarakirimbuye cyose kuko hagiye kunyura umuhanda wa kaburimbo
Mu mizi y'icyo giti habagamo umwobo umeze nk'ubuvumo. Umugore wabaga yananiwe kubyara yinjiragamo agahita abyara. Icyo giti ngo cyanatumaga abakobwa bagumiwe babona abagabo ; nk'uko bivugwa na Habimana Amri.
Agira ati ʺNi igiti cy'amateka, natwe twavutse tubyumvana ababyeyi bacu. Umubyeyi yabaga ari ku nda yananiwe kubyara, akaza akinjiramo, agahita abyara.
Abakobwa babaga bagize imyaka myinshi batarabona abagabo nabo barazaga, bakahava babonye abagabo, niyo mpamvu tutifuza ko amateka yacyo yibagirana.ʺ
-
- Kiriya giti imashini iri kurimbura ngo cyatumaga abagore bananiwe kubyara babyara neza ndetse ngo kigaha abakobwa abagabo
Ariko niba n'ibyo bibaye, nibura nibahashyire ikimenyetso ku buryo n'abazavuka bazamenya ayo mateka.ʺ
Umuyobozi wungirije w'Akarere ka Karongi ushinzwe imibereho myiza y'abaturage, Mukashema Drocelle avuga ko uburemere bw'amateka y'icyo giti n'ubw'umuhanda uri gukorwa ntaho bihuriye, akaba ari yo mpamvu cyakuweho.
Avuga kandi ko nyuma yo kureba neza agaciro k'ayo mateka bashobora kuzafata umwanzuro wo kugira ikimenyetso bahashyira nk'uko bikomeje kwifuzwa n'abaturage.
Agira ati ʺUfashe ayo mateka yacyo ntago wayagereranya n'igikorwa remezo nk'umuhanda wahacishijwe.
Gusa tuzicara turebe uburemere bw'ayo mateka, noneho harebwe niba,nk'uko babyifuza hashyirwa ikimenyetso kibutsa ayo mateka.ʺ
-
- Abaturage bifuza ko ahari "Igiti cy'Imana y'abagore" hashyirwa ikindi kimenyetso kigaragaza amateka y'icyo giti
from KigaliToday http://ift.tt/2vFmJ9A


text:
Rwanda | Nyabihu: Nyuma y’umwanya babonye mu mihigo ya 2011-2012, basabwe kurushaho gukora neza kugira ngo bazarusheho kuza imbere ubutaha
Akarere ka Nyabihu kasabwe gushyiramo imbaraga kugira ngo kazarusheho kuza ku myanya myiza mu mihigo itaha Intara y’Iburengerazuba igizwe n’uturere 7 aritwo Nyamasheke, Rusizi, Ngororero, Rutsiro, More...
Imihigo si irushanwa, ni ugukorera ku ntego ngo abantu batere imbere
Egide Rugamba, umuyobozi ushinzwe igenamigambi muri MINALOC Abayobozi b’inzego z’ibanze barahamagarirwa kurangamira impinduka nziza n’iterambere ry’abaturage babatoye kurusha guhatanira More...


text:
Gushyira mu byiciro amasosiyete akora ubwubatsi byakuyeho akajagari-RPPA
Yanditswe na Imvaho Nshya
Ikigo cy’Igihugu Gishinzwe Gutunganya Amasoko ya Leta (RPPA) nk’ikigo kigira inama Guverinoma ku byerekeranye n’amategeko ndetse n’amabwiriza agenga imitangire y’amasoko ya Leta, imigendekere myiza y’imitangire y’amasoko ya Leta hamwe n’imicungire y’ishyirwa mu bikorwa ryiza ry’amasezerano ba rwiyemezamirimo bagirana n’inzego za Leta, cyatangije igikorwa cyo gushyira mu byiciro ba rwiyemezamirimo bakora amasoko ajyanye n’imirimo y’ubwubatsi nk’imwe mu ngamba zo kugabanya inzitizi inzego za Leta zihura nazo igihe zitanga amasoko ajyanye n’imirimo (Procurement for works).
Mu bugenzuzi RPPA yakoze mu myaka itatu ishize mu nzego za Leta ku mitangire y’amasoko ndetse n’imicungire y’amasezerano, raporo zagaragaje ko hari ba barwiyemezamirimo badafite ubushobozi (amafaranga, abakozi n’ibikoresho) bagiye batsindira amasoko bakagorwa no kurangiza imirimo y’isoko bigatera ubukererwe, abandi bagata imirimo bakisanga mu madeni akabije y’amabanki, abandi bagakoresha abakozi bakabura ubushobozi bwo kubishyura.
Ikindi kandi raporo zagiye zigaragaza ko hari ba rwiyemezamirimo mu rwego rwo gushaka amasoko bagiye bapiganira amasoko ya Leta bakoresheje inyandiko zitavugisha ukuri (aha bakaba baratangaga ibyangombwa by’uko bakoze imirimo isa n’iyo, ibyangombwa by’abakozi batahawe nabo), ibi bikaba byaranabaviriyemo guhezwa na RPPA mu gupiganira amasoko ya Leta.
Ni muri urwo rwego rero guhera mu kwezi kwa karindwi mu mwaka wa 2015, RPPA yasohoye urutonde rwa mbere rwa ba rwiyemezamirimo bari batanze ibyangombwa byasabaga gushyirwa mu byiciro.
Madamu Béata Kamayirese, Umukozi ushinzwe ubugenzuzi muri RPPA (Monitoring Officer) yagize ati “Byakozwe mu rwego rwo gukumira ndetse no kugabanya ibyo bibazo byose kugira ngo byibuze ba rwiyemezamirimo bajye bapiganira amasoko ajyanye n’ubushobozi bafite.” Rwiyemezamirimo upiganira isoko akananirwa kurirangiza neza bigira ingaruka kuri we (igihe aciwe ibihano by’ubukerwe cyangwa ingwate yo kurangiza neza imirimo yatanze ifatiriwe), abo akoresha (iyo yananiwe kubishyura mu gihe) n’igihugu muri rusange.
Mu gutegura igitabo ngenderwaho mu gushyira ba rwiyemezamirimo mu byiciro hari hateganijwe ko ibyagombaga kugenderwaho ari ubushobozi bushingiye ku mafaranga no ku bushobozi tekiniki nk’abakozi, imirimo bagaragaza ko bigeze gukora isa n’iya “Domaine” basabiraga icyiciro (référence technique),
Hamaze gusuzumwa ibyangombwa byari byatanzwe na ba rwiyemezamirimo byagaraye ko ba rwiyemezamirimo bari bujuje ibisabwa bari bake cyane ibi bikaba bitari gutuma habaho ipiganwa, bituma bimwe mu byasabwaga bitarebwaho ariko RPPA ishishikariza abarebwa n’iki gikorwa kwiyubaka kugira ngo mu myaka iri imbere bazashyirwe mu byiciro harebwe ibyari byasabwe byose.
Ibisabwa by’ibikoresho n’iby’abakozi ntibyarebweho mu gushyira ba rwiyemezamirimo mu byiciro ahubwo harebwe ibikorwa rwiyemezamirimo yashyize mu bikorwa mu gihe cyahise (technical references), ari na byo byahitaga bigaragaza ibyiciro akwiriye.
Hejuru y’ibi, inyandiko ikubiyemo ibigenderwaho mu gushyira ba rwiyemezamirimo mu byiciro, ishimangira ko ibyiciro bidakuraho imitangire isanzwe y’amasoko ya Leta, kubera ko buri soko riba ari umwihariko (unique), bityo mu gihe hasabwe icyiciro hakaba hanasabwa ibindi bitewe n’imiterere y’isoko ndetse nicyo urwego rutanga isoko rushaka.
Gushyirwa mu byiciro byorohereje abapiganwa, RPPA na Leta
Ba rwiyemezamirimo bashyizwe mu byiciro ni abakora imirimo y’ubwubatsi, irimo ni ukubaka amazu, gukora amateme n’imihanda, gutunganya ibishanga no kuhira imyaka, kubaka ibikorwa byo gufata amazi (construction of embankments/dams) n’ibikorwa byo gukwirakwiza amazi meza (drinking water supply).
Abapiganirwa amasoko ya Leta bashyizwe mu byiciro bitandatu (A, B, C, D, E, F), uretse abo kubaka ibikorwa byo gufata amazi (construction of embankments/dams) bigarukira ku cyiciro cya E.
Icyiciro cya A kigaragaramo amasosiyete agaragaza uburambe mu mirimo isa n’isabirwa icyiciro byo mu rwego rwo hejuru, uwagihawe akazajya apiganira amasoko akomeye kandi Manini (arengeje miliyari 2); icyiciro cya F ni cyo cyiciro cyoroheje cy’abatangizi ndetse n’abamazebataragera ku bushobozi busabwa ku bindi byiciro.
Madamu Kamayirese yagaragaje ko nyuma yo gushyira mu byiciro ba rwiyemezamirimo hagaragaye impinduka zigaragara.
Ati “Hari ubwo ikigo cyatangaga isoko mu bapiganwe, hakabamo abatanga ibiciro biri hasi cyane (abnormal prices).Kubashyira mu byiciro bikaba byaratumye ba rwiyemezamirimo bapiganira isoko batanze ibiciro bikwiriye, cyane ko isoko ritangazwa ryahawe icyiciro kigenwa hashingiwe kuri “estimated cost” y’isoko ubwaryo.”
Madamu Laetitia Uwimpuhwe Umugenzuzi w’amasoko ya Leta muri RPPA (Procurement Auditor), na we yakomeje agira ati “ibyiciro byatumye hatongera kugaragara ba rwiyemezamirimo bavundira abandi aho byagaragaraga ko hari abapiganiraga amasoko yose amato n’amanini bityo ba rwiyemezamirimo bakivuka ntibabone uko bazamuka.
Mu gukurikirana ikoreshwa ry’ibyiciro, RPPA ikorana bya hafi n’inzego za Leta kugira ngo abahawe ibyiciro babone serivisi zinoze kandi inzira zo gutanga isoko zishyirwe mu bikorwa mu mucyo binyuze mu ishami rishinzwe ubugenzuzi (Monitoring and Audit Unit).
Hejuru y’ibi kandi uburyo ba rwiyemezamirimo bazamurwa mu byiciro nabwo buroroshye ndetse bunatuma n’ukizamuka bimworohera.
Aha twatanga urugero nko mu rwego rwo kubaka amazu, rwiyemezamirimo uri mu cyiciro cya nyuma aricyo “F” cy’abatangizi ndetse na barwiyemezamirimo sosiyete zabo zimaze igihe ariko nta mirimo bakoze (references techniques) yemerewe gupiganira amosoko atarenge miliyoni 100. Kujya mu cyiciro cya “E”, rwiyemezamirimo asabwa byibuze “reference” imwe ifite agaciro ka miliyoni 60, bivuze ko rero kuri rwiyemezamirimo uri muri “F” wakoze isoko rimwe rifite miliyoni 65 undi mwaka byamworohera kuzamuka.
Utarashyirwa mu cyiciro ntiyemererwa gupiganira amasoko ya Leta
Abemererwa gupiganirwa amasoko ya Leta ni abamaze kubona ibyiciro gusa. RPPA irasaba ba rwiyemezamirimo bifuza gupiganwa ku masoko ya Leta bose kwihutira gusaba ibyiciro bijyanye n’ubushobozi bwabo kandi bakizezwa ko mu gihe bateye imbere baba bemerewe kwandika basaba kuzamurwa mu ntera, bagasubizwa bidatinze.
Madamu Kamayirese Béata ati “Ba rwiyemezamirimo ntibagomba gushidikanya ku gushyirwa mu byiciro kubera ko bikorwa mu mucyo kandi RPPA ikora ibishoboka byose kugira ngo ubusabe igejejweho na ba rwiyemezamirimo busubizwe byihuse. Hejuru y’ibi nta rwiyemezamirimo upiganira amasoko ya Leta ajyanye n’imirimo wemerewe gupigana adafite icyiciro”. Sosiyete yemererwa gupiganwa igaragara ku rutonde rwasohotse ku rubuga rwa internet rwa RPPA (http://www.rppa.gov.rw/).
Madamu Laetitia Uwimpuhwe avuga ko imwe mu mbogamizi bahura na zo ari ba rwiyemezamirimo batarasobanukirwa neza n’uburyo ba rwiyemezamirimo bashyirwa mu byiciro ndetse n’amasoko baba bemerewe gupiganirwaho.
Ati “Mbere yo gushyirwa mu byiciro umuntu yashoboraga kuba afite isosiyete nini akaba yafata sosiyete iyo ari yo yose akayiha ikiraka cyo gukora imwe mu mirimo ku isoko afite (sous traitance). Nk’uko itegeko rigenga amasoko ya Leta uko ryavuguruwe kandi ryujujwe kugeza ubu riteganya ko udashobora gutanga imirimo irenze 20% by’isoko watsindiye, amabwiriza agenga uko ba rwiyemezamirimo bashyirwa mu byiciro ashimangira ko uwo uhaye iyo mirimo itarenze 20% nubundi aba agomba kuba yemerewe gupiganira isoko rifite agaciro gahwanye n’iyo 20%.
Nyuma yo guhabwa icyiciro, na none hari amasoko sosiyete iba yemerewe gupiganira n’andi itemerewe; ayo yemerewe ni amasoko yo mu cyiciro irimo n’ayo mu byiciro biribi munsi y’icyo irimo.
Ubuyobozi bwa RPPA burashimira imikoranire myiza bufitanye na ba rwiyemezamirimo ndetse n’inzego za Leta mu guharanira ko amasoko ajyanye n’imirimo atangwa neza kandi n’amasezerano ajyanye nayo akubahirizwa uko yateganijwe.
Hakomeje gushyirwa imbaraga mu guharanira ko abashyizwe mu byiciro bajya babona serivisi za RPPA byihuse hifashishijwe ikoranabuhanga mu masoko ya Leta (Umucyo E-procurement), cyane cyane mu korohereza amasosiyete agiye kwiyandikisha muri “E-procurement” ariko akaba Atari afite icyiciro aho iyo banyirayo babyemeye ahita yandikwa ahawe icyiciro cya nyuma, ndetse agahita ashishikarizwa kuzana inyandiko isaba icyiciro muri RPPA.
Ku bijyanye na ba rwiyemezamirimo bakora amasoko ya Leta ajyanye no gukora imirimo y’ubuhanga ijyanye n’inyigo no gukurikirana imirimo y’ubwubatsi bakaba nabo baratangiye gushyirwa mu byiciro ndetse urutonde rw’agatenganyo rw’abashyizwe mu byiciro ndetse n’abatarashyizwemo rukaba rugaragara kuri website ya RPPA, www.rppa.gov.rw .
RPPA ikaba ishishikariza ba rwiyemezamirimo bose batariyandikisha kuzana ibyangombwa bisabwa nkuko bigaragara kuri website yavuzwe haruguru bagahabwa ibyiciro.
Mu kurangiza, byagaragaye ko hari ba rwiyemezamirimo bibeshya mu byo bakora ndetse bakanahabwa amakuru atariyo, RPPA irasaba kujya bayibaza amakuru ajyanye n’igikorwa cyo kubashyira mu byiciro ndetse bakanasura cyane urubuga rwayo kugira ngo bajye bahorana amakuru yuzuye.


text:
Yabigarutseho kuri uyu wa Gatanu ubwo hasozwa icyumweru cyahariwe guteza imbere umuco wo gusoma no kwandika mu muhango witabiriwe n’abanyeshuri batandaukanye, abarimu, abacuruzi b’ibitabo, abakora itangazabitabo hirya no hino mu gihugu n’abandi bantu batandukanye.
Yagize ati “ Iyo urebye usanga mu mashuri ibijyanye no gusoma bimeze neza kuko barabitozwa cyane ndetse bahabwa n’imikoro isaba gusoma, ariko mu bantu batakiri ku ishuri usanga na ba bandi banditse ibitabo bakiri mu ishuri bajya mu kazi bakibagirwa ikitwa igitabo.”
Mutangana yagaragaje ko nubwo hashyirwa imbaraga mu gukangurira abantu umuco wo gusoma no kwanduka, uwo muco ukiri hasi mu Banyarwanda no mu bindi bihugu bikiri mu nzira y’Amajyambere muri rusange ugereranyije n’uko bimeze mu bihugu byateye imbere.
Ibi ngo biterwa n’uko nko muri Afurika hari umuco wo kumva ibyo bakubwiye aho kubyisomera, ibintu ngo bishingiye ku mateka abantu baba baranyuzemo.
Gusa ngo mu bindi abona ko bituma abantu batitabira umuco wo gusoma harimo imyumvire no kutagira inyota y’ibyanditse mu bitabo ngo ube wabigura.
Yagize ati “Igikomeye cyane ni ya myumvire itaragera ku rwego rwo kumva ko umuntu yajya kugura igitabo ngo agisome agire ibyo amenya, ndetse nguhaye nk’urugero ntabwo inyota irazamuka cyane ku buryo umuntu yazigama amafaranga yo kugura igitabo nibura rimwe mu gihembwe cyagwa se bibiri mu mwaka mu mafaranga ahembwa.”
Yakomeje agira ati “Ni byiza ko abantu bahindura imyumvire bagakangukira gusoma no kwandika, ndetse n’utazi gusoma no kwandika agire imyumvire myiza yo kumenya akamaro ko kubimenya.”
Hagumubugingo Viateur ufite ikompanyi icuruza ibitabo, yavuze ko usanga abanyeshuri,ibigo bitandukanye by’amashuri n’imiryango itari iya Leta ari bo bamugurira ibitabo byo gusoma cyane.
Yagize ati “ Uburyo nkoresha cyane ni ukujya mu mashuri nkamurika ibitabo mfite ubundi ufite icyo yakunze akakigura cyangwa nyuma bakazampagara, ariko hashobora no gushira icyumweru nta muntu ndabona aza kugura igitabo iwanjye, bivuze ko umuco wo gusoma ukiri hasi. N’ukigize abikora ku bw’impamvu wenda nko kukigurira abana ku mashuri.
Insanganyamatsiko y’icyumweru cyahariwe gusoma yagiraga iti“ Turenge Imibe z’amashuri, gusoma no kwandika bigere mu ngo no mu muryango.” cyatangiye tariki ya 1 Nzeli 2016.
Minispoc,yakanguriye ababyeyi gusomera abana babo, ndetse nabo bakabasomera ibyo bazi.
U Rwanda rufite gahunda y’uko mu mwaka wa 2017 umubare w’abazi gusoma, kwandika no kubara bazaba bari ku kigero cya 90%, naho mu mwaka wa 2020 mu Rwanda hakazaba hatakirangwa umuntu n’umwe utazi gusoma, kwandika no kubara gusa ubu rugeze kuri 70% ugendeye ku mibare yatangajwe na Minispoc mu 2014.


text:
Mu Rwanda 5% mu manza z’ubucuruzi bemera kumvikana binyuze mu bunzi-Prof. Rugege
Yanditswe na SEZIBERA ANSELME
Perezida w’Urukiko rw’Ikirenga Prof Sam Rugege atangaza ko mu bafitanye imanza cyangwa amakimbirane mu by’ubucuruzi mu Rwanda, abagera kuri 5% ari bo bemera kumvikana binyuze mu kubunga, mu gihe hifuzwa ko uwo mubare wazamuka ukagera kuri 60% nk’uko mu bihugu bimwe byageze kuri ibyo bipimo.
Ibyo byagarutsweho ubwo hatangizwaga amahugurwa y’abacamanza n’abunganira abantu mu by’amategeko bo mu Rwanda kugira ngo hatangizwe igeragezwa ry’umushinga wo gusuzuma imanza no kuzikemura mu buryo bw’ubwumvikane no kunga.
Prof Rugege avuga ko iyo abantu bafitanye ikibazo bumvikanye ibintu birushaho kwihuta, kuko iyo imanza zajyanywe mu nkiko haba ibirarane ndetse abantu bakagenda bajurira bikazarinda bigera mu Rukiko rw’Ikirenga.
Agira ati: “Ubundi ntibirenga 5% by’abantu bemera kumvikana ku bibazo tukaba twumva bishoboka byazamuka bikagera kuri 60%, mu bihugu nka Trinidadi Tobago aho ubwo buryo dushaka burimo gukoreshwa, mu mwaka wa mbere butangira imanza zigera kuri 65% zakemuwe mu buryo bw’ubwumvikane kandi hari n’ibindi bihugu imanza 90% zabashije gukemurwa mu buryo bw’ubwumvikane”.
Prof Rugege avuga ko ubwo buryo bwo kunga abantu mu Rwanda buzatangizwa nyuma y’amahugurwa y’iminsi 5 yagenewe abacamanza n’abunganizi b’abantu mu by’amategeko baba abo mu bigo bya Leta n’ibyikorera, amabanki n’abacuruzi barimo guhabwa n’inararibonye zo muri Amerika.
Atangaza ko mu nkiko z’ubucuruzi abacamanza bazajya basuzuma imanza bareba aho zishobora gukemurwa mu buryo bwo kunga cyangwa guhuza abantu bakabiganiraho kandi bakemeranya uko basohoka mu kibazo.
Prof Rugege avuga ko mu itegeko abacamanza, abanditsi b’inkiko basanganywe ubwo bubasha bwo kubanza kunga ababuranyi ariko bidakunze gukoreshwa kuko abantu batarabimenyera.
Yongeraho ko abacamanza, abanditsi b’inkiko, abunganira abantu mu by’amategeko (Abavoka), na bo batarasobanukirwa neza uburyo bwo kunga bugezweho kandi mu bibazo bikomeye.
Yagize ati: “Tumenyereye ko abunzi bakemura ibibazo by’abaturage ariko ku rwego ruciriritse ku bibazo bidakomeye, ariko noneho dushaka ko amakimbirane yose yakemurwa mu buryo bwo kumvikana, mu buryo bwo kunga”.
Avuga ko iyo abantu bumvikanye ku kibazo bagenda banezerewe kandi n’iyo batishimiye ibyavuyemo byose bumva ko hari icyavuyemo, ariko iyo bagannye inkiko hagomba kugira utsinda n’utsindwa abantu bagataha batavugana, bashwanye akaba ari byo byifuzwa ko byakemuka, bikagabanuka, ibibazo byinshi n’amakimbirane menshi bigakemuka mu buryo bw’ubwumvikane.
Umunyamategeko mu kigo cy’ubwishingizi UAP Rwanda Mugisha Cyiza Eric, avuga ko uburyo bushya bwo kumvikana mbere y’uko abantu bagana inkiko ari bwiza kuko buzabafasha kugabanya imanza zose zajyanwaga mu nkiko.
Yagize ati: “Akenshi twajyaga mu nkiko twumva ari uburyo bwo guhangana tukanumva urukiko rwonyine ari rwo rushobora kuba rwaturangiriza ibibazo ariko ubu buryo bwaje turumva ari bwo buzagabanya imanza kandi bukadufasha kumvikana hagati yacu n’abakiliya bacu.”
Ubwumvikane bufasha mu buryo bunyuranye burimo kugabanya igihe imanza zitwara mu nkiko, kugabanya amafaranga agenda mu nkiko. Twebwe ubwacu nk’ikigo cy’ubwishingizi hari igihe tuba twemera uburyozwe bw’ibiba byangiritse tukaba dushobora kumvikana ndetse tukanishyura indishyi zikwiriye hatabayeho ko tujya mu nkiko”.
Mugisha avuga ko nta kuryamirana kubera ko bitanyuze imbere y’amategeko kuko ubwumvikane buba hagati y’impande zombi, agahamya ko ntawakwishimira ko hari uruhande rugenda rutishimye kuko iyo hari urwagaragaye ari bwo habaho kugana inkiko ariko akumva ikiza ari uko habanza hakabaho kumvikana bikaba iby’ibanze.
Emily J Gould umwe mu bahugura ukomoka muri Amerika, avuga ko kunga ari ibintu bikorwa mu butabera kuko bifasha kugabanya umubare w’imanza zicibwa n’inkiko. Nk’inararibonye zibimazemo imyaka hafi 30 bakora ubukemurampaka no kunga abantu, avuga ko mu Rwanda ubwo buryo bwari buhasanzwe bukorwa n’abunzi ariko bukeneye kongererwa imbaraga bugashyirwa ku rwego mpuzamahanga, akaba ari rwo rwego bajemo kugira ngo bongerere abacamanza ubumenyi n’uburyo cyangwa inzira bikorwamo.
TANGA IGITEKEREZO
Leave a Reply
Be the First to Comment!


text:
Umuganga azazenguruka amezi arenze icyenda kugira ngo amenye ko ubuzima bwawe n’ubw’umwana bugenda neza, buri gihe gutwita bimara ibyumweru 40 uhereye igihe wasamiye, ibyo byigabanyijemo ibice bita ibihembwe 3.
Igihembwe cya mbere kigira ibyumweru 12, icya kabiri kigira ibyumweru 15, icyagatatu ibumweru 1.
Ugusurwa mu buzima bwo gutwita ;
Rimwe mu kwezi mu mezi atandatu ya mbere.
- Buri byumweru 2
- Ukwezi kwa 7 n’ukwa 8
Rimwe mu cyumweru kuva ku itariki yawe yo gusama.
Kwita kuri ibi bihe ni ngombwa niyo waba umeze neza, niyo mpamvu rero muganga ahita amenya ikibazo cyawe cyangwa cy’umwana iyo gihari.
Icyo wakwitegura: N’usurwa mbere yo kubyara muganga azakubaza iby’ubuzima bwawe ndetse n’uko umuryango uhagaze azagupima amaraso ndetse ninkari. Ikibazo cyose wagira nk’isukari nyinshi, umuvuduko ukabije w’amaraso, umutima ndetse n’imiyoboro y’amaraso, cyangwa n’ibindi bibazo by’ubuzima bibwire muganga kandi menyesha muganga uburyo wivuzagamo mbere. Ibi byose ni ingenzi byahindura byinshi k’umwana utwite, byitwaremo neza rero. Muganga azagusuzuma imikomerere yawe azareba uko ureshya ibiro upima umuvuduko w’amaraso ndetse n’izindi nzungano.
Nyuma y’uru ruzinduko watanga igitekerezo cyiza cy’igihe umwana azabaavutse uruzinduko rw’ubutaha ruzaba ari rugufi,l gusa muganga azakomeza gupima indeshyo gusa uburemere n’inkari. Ariko n’ibindi bizamini iyo ashatse arabikora. Ubuhanga bw’amajwi buba bukenewe kugira ngo hamenywe niba umwana ameze neza bwira muganga niba harabaye impinduka kuva aho uruzinduko rwanyuma rurangiriye. Hamagara muganga igihe ugize ibibazo hagati y’inzinduko.
Related Posts by Categories


text:
Impamvu 10 wahitamo guhahira kuri internet
Iterambere ni ryiza ariko noneho iyo bigeze mu ikoranabuhanga biba akarusho. Mugihe hari ibintu byibanze umuntu akenera mubuzima busanzwe bikenerwa kenshi bityo bikagusaba guhora munzira ujya kubihaha ndetse bikaba byaragaragaraye ko harabatabona uwo mwanya kandi nabo babikeneye. Kurubu icyo kibazo bamwe mubareba kure, bamenyereye kugendana n’iterambere icyo kibazo bakiboneye umuti.
Nkuko twaganiriye nabamwe mubakunda guhahira ku isoko ryo kuri internet, twifashishije kandi ubuhamya bwamwe mu maguriro yateye imbere mubucuruzi bukoresha ikoranabuhanga batubwira impamvu nyinshi zitandukanye abantu benshi bakunda guhahira kuri internet.
Abenshi bemezako byoroshye iyo uguriye ibintu kuri internet bikakugeraho utavuye aho uri cyangwa se ukabyoherereza uwo wabuguriye.
Impamvu 10 wahitamo guhahira kuri internet
Biroroshye kandi birashimishije: guhahira kuri internet niho honyine ushobora guhahira igihe ushakiye no mu masaha ya ninjoro ugihe wicuye, uryamye wambaye umwambaro wa ninjoro cg ukangutse, guhahira kuri internet kandi nibyiza kuko ntamirongo utonda ujya kwishyura. Ikindi kandi haguha amahirwe yo guhaha igihe cyose uboneye umwanya 24/7.
1. Ibiciro bihendutse: guhahira kuri internet biguha amahirwe yo kumenya ibicuruzwa biri kugura make mugihe runaka(promotion) ukabimenya bitagutwaye igihe, niho honyine byakorohera kugura ibicuruzwa bikava kuruganda cyangwa se umucuruzi ntahandi biciye ngo biba byakwangirika bitewe n’igihe kinini bimaze mububiko.
2. Ibicuruzwa bitandukanye: uhahiye kuri internet biramworohera kubona ibicuruzwa bitandukanye biri ku isoko ukaba yabasha kwihahira ibyo yifuza byose kubacuruzi batandukanye bitamugoye
3. Ushobora gutanga impano muburyo bworoshye: guha impano abavandimwe n’inshuti utitaye aho baherereye biroroshye cyane, ntarwitwazo wagira mugihe utatanze impano ku minsi mikuru itandukanye, k’umunsi w’abakundanye, k’umunsi w’isabuku y’amavuko, k’umunsi wo gushimira,kumunsi wo gufasha abatishoboye no kuyindi minsi.
4. Bigabanya depense: ni kenshi umuntu ajya guhaha akaba yakoresha amafaranga menshi atabiteganyije ayo ukoresha mungendo bitewe nuko haribyo washakaga ubuze hamwe ukajya ahandi, igihe uhuye n’ikintu ukagikunda bikaba ngombwa ko ukigura, ugihe ushonje ukifuza kugura ibyo kurya munzira tutibagiwe n’igihe wabona amafaranga agushiranye ntacyo waguze kigaragara.
5. Kugereranya ibiciro: uhahiye kuri internet uko ubona ibicuruzwa bitandukanye niko ubona n’ibiciro bitandukanye ukaba Wabasha guhaha bitewe n’ubushobozi bwawe, uhahiye kuri internet kandi birakorohera kumenya amakuru arambuye kubicuruzwa igihe isoko ryo kuri internet rigufasha kumenya amakuru ku kintu ugendeye kubuhamya abandi bakubanjirije kukigura basize.
6. Nta rusaku: igihe urumuntu udakunda urusaku, ushobora kugenda uhura narwo munzira igihe habaye amayerekwa cg abamamaza ku mihanda cg kubibuga bitandukanye ushobora gucaho, cg andi majwi yose yakubangamira igihe ugeze mu isoko ririmo abantu benshi, tutaretse n’abantu batandukanye bagenda bakongorera ibyo utishimiye. Uhahiye kuri internet uba wirinze ibyo byose bishobora kugutera umutwe.
7. Kugura ibintu byataye igihe cyangwa bidakoreshwa: abakubeshya ibintu bitandukanye bukugerageza ngo ukunde ugure ibyo babona byaheze mu iduka, rimwe na rimwe bakabiguhera kugiciro gito kugirango bibaveho nawe wabigura ntube ukibikoresheje.
8. Kubahiriza igihe: biragoye kugena igihe runaka ushobora kumara mu isoko uhaha, kuko igihe kinini uhura n’ibikurangaza bitandukanye. Ngaho uhuye n’ibicuruzwa utaruzi agafata umwanya wo kubyitegereza, ngaho uhuriyeyo n’abantu muziranye mufashe akanya ko kuganira, ngaho ugize icyo ubura ukaba wafata umwanya munini ujya ahandi kubishakirayo
9. Kwirinda impanuka: impanuka zishobora kukubaho igihe wafashe umwanya ugiye ahantu ziba ari nyinshi. Ushobora guhura n’abambuzi bakakwaka ibyo wari witwaje byose ugasubira inyuma tutirengagijeko bashobora no kukugirira nabi
10. Guhora Ukeye: kwirinda kujya ahantu henshi hatandukanye ku zuba cg se mumvura bigufasha guhorana itoto kuko uba utahuye n’imyuka mibi ihumanya ikirere cyangwa se ngo uhure n’ivumbi, imiyaga ikomeye, ibyondo n’ibindi bitandukanye byatuma utagaragara neza mubandi.
Twabahaye impamvu nyinshi wahitamo guhahira kuri internet nimba harindi mpamvu nawe itari murizi igutera gukunda guhahira kuri internet wayitubwira.


text:
Batuye mu gace kitwa Kunene n’ ahitwa Omusati mu majyaruguru y’ igihugu cya Namibie bafite umuco wabo bakunda kandi bemera, ubwoko bwabo ni Ovahimba cyangwa Ovazimba. Bose hamwe barenga ibihumbi 50.
Abagore bo muri ubu bwoko nibo bakora imirimo yose ijyanye no kwita ku matungo (kuragira) no kwita ku rubyaro. Abagabo umurimo wabo w’ ingenzi ni uguhiga, akenshi bajya guhiga bagatinda kugaruka mu rugo.
Ubukire bwabo bureberwa ku mubare w’ inka utunze. Umukobwa w’ Umuz/himba arongorwa akigera mu bwagavu. Ise niwe umuhitiramo umugabo.
Uruhu rwabo rufite ibara ry’ umutuku kuko bisiga umutsima wa ‘otjize’ ukorwa mu mpeke z’ igiti kitwa beurre, zivangwa na omuzumba na ocre. Guhindura uruhu kuri ubu buryo ngo bibarinda kurumwa n’ udukoko no kwicwa n’ izuba.
Mu myizerere yabo ibara ry’ umutuku risobanura ‘ubutaka n’ amaraso’. Abagore bo muri ubu bwoko bateka amavuta y’ inka umwuka wayo bakayakoramo umubavu.
Umushyitsi niwe urarana n’ umugore wa nyiri urugo
Bakora byinshi bitandukanye mu rwego rwo kukwereka ko bakubashye iyo uri ‘umushyitsi’. Iyo umushyitsi akomanze umugabo akora imigenzo yitwa ‘Okujepisa Omukazendu’ mu rwego rwo kumwereka ko amwishimiye.
Iyo migenzo nta yindi ni ukuguha umugore we ukamurarana. Icyo gihe umugabo arara mu kindi cyumba cyaba ntacyo akarara hanze.
Iyo migenzo ituma babana neza hagati yabo kuko ibarinda ishyari ahubwo imibanire yabo ikaba nta makemwa.
Umugore ntabwo afite uburenganzira bwo gutanga igitekerezo cyangwa gufata umwanzuro. Kubaha icyo umugabo ategetse biza ku mwanya wa mbere.
Umugore afite amahitamo yo kwemera kwiha uwo mushyitsi cyangwa kutamwiha ariko ategetswe kwemera ko barara mu buriri bumwe.
Umugore afite uburenganzira bwo kwimukira mugenzi w’ umugore wabasuye akaba ariwe urarana n’ umugabo we gusa Ikinyamakuru Afrikmag dukesha iyi nkuru kivuga ko bibaho gake cyane.
Agahugu umuco akandi uwako. Nta muco uruta undi gusa buri muco ugira ibyiza byawo. Abagabo cyangwa abagore mwifuza gusura Abahimba cyangwa Abazimba muri Nambia mukareba uko babakira amahitamo ni ayanyu.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
This is bizarre!! Ni byo koko ni umuco wabo kandi IMICO y’abantu iratandukanye cyane.Ariko tugomba kureba niba iyo mico Bible itayibuzanya.Umukristu nyawe,yirinda gusambana.Kimwe nuko yirinda kurwana,kwiba,kurya ruswa,etc...
Abantu bose bakora ibyo imana itubuza,ntabwo bazaba muli paradizo iri hafi (1 Abakorinto 6:9,10).Niyo bapfuye biba birangiye batazazuka ku munsi wa nyuma (Yohana 6:40).Ntabwo tugomba kubaho nk’inyamaswa zitagira ubwenge.Imana imaze kuturema,yaduhaye amategeko dusanga muli Bible.Impamvu mubona isi imeze nabi,nuko abantu hafi ya bose banga kumvira imana.


text:
Ibitekerezo ( 7 )
ututuntu ninez kbx padiri , motari mbes nutunt dusekej
sibyizape.abamotariturabiyamye.
aha niho nagarukiye:
icyo nshaka kuvuga ni: igitsina gore cyagiraga isoni nubwo muri kamere gikunda kandi cyifuza ko igitsina gabo cyicyiba hafi burigihe ariko byagiraga uko bikorwa( umugoere cy.umukobwa akimunyamunya, agahishahisha,ntumbonere ibere, ntunkoreho,muntege hanjye batazahabona ibintu nk’ibyo ariko ubu yeweee
*igitsina gabo: mubiremwa byose gikunda igitsina gore muburyo bwose kandi kikigirira impuhwe, umugabo iyo aganiriza umugore aba yishimye, amukoraho cy bakoranaho bombi niyo baba bataziranye urugwiro ruraza hagati yabo bombi navuga ko iyo ari kamere)
uko bihagaze rero ubu : uruhande rumwe bararukurura rukazana n’imizi nimiganda, umunu akaza akakwambarira ubusa ubusaaa pee! amabere-utubere cg. ibibere hanze, umukondo - uruda cg. akada huzuye ibirirbori kubera imbyaro nyinshi hanze,ibibuno cg. utubuno hanze.n’ibindi nibindi...
nibyo koko ni iterambere ariko ntibivuze kwica umuco, kwigira umujura witwaje igitsina cyawe oya
umugabo cy.umumotari cy.umushoferi niwitwara nabi wowe mugore cg. mukobwa akagusagarira muburyo buganisha kwirari ryigitsina utiriwe igira icyo uvuga ujye umenya ko witesheje agaciro kandi ugatesheje n’igihugu, niba koko wiyizi ko uri mwiza buriya nabandi barabibona singombwa ko hari uko wigira kundi go birusheho kugaragara.
ariko uretse n’abakora umwuga w’ubumotari bamwe bananiranyeee, n’abadamucyangwa abakobwa bariho muri iki gihe nabo ntiboroshye pe!! wowe se nawe umuntu ntiyita kungano ye, inso ye, imitwarire ye yewee imyambarire yo sinagira icyo mvuga akumiro.
mubyo bashyiramo imbaraga bazibuke no gusana imihanda y’amabuye iri mu mujyi wa Kamembe yasenyutse kimwe no kongera gucana amatara ari ku muhanda w’amabuye wa Cyapa-Gihundwe ADEPR kuko igice kinini cyayo kimaze igihe kitaka
nikobabaye ariko sibose harimo nabadakora ibyo.
Mwiriwe uyu mumotar aradusebeje siko twese duteye


text:
N’ubwo isi ari wo mubumbe wonyine ubuzima bushoboka, umuryango w’abibumbye wita ku mashyamba nyuma y’ubushakashatsi bwa bamwe nka Gaylord Nelson, wemeza ko hatabungabunzwe ibigize uyu mubumbe wazagera aho ukaba nk’indi mibumbe ntube ukibashije guturwaho n’ibinyabuzima.
Ubusanzwe amazi, umwuka hamwe n’ubushyuhe buringaniye, ni bimwe mu bituma ubuzima bushoboka ku isi, rikaba ari naryo tandukaniro ry’isi n’iyindi mibumbe igize isanzure. Nyamara ariko mu myaka igera kuri miliyoni 4 n’igice isi imaze, yagiye igaragaza ihindagurika mu mitere yayo, aho kuri ubu isigaye irangwa n’ibiza byinshi nk’imyuzure, ikama ry’amazi y’inyanja, ubushyuhe bukabije, ihindagurika ry’ikirere, ubwiyongere bw’ubutayu, imitingito, iyimuka ryimisozi n’ibindi.
Ibi bikaba byaragiye biterwa ahanini n’uko abantu batayirambaho, bityo bakaba baragiye bakora imirimo bitaye ku nyungu zabo bwite aho kuzirikana ahazaza h’isi. Dalai Lama, umuyobozi w’impinduramatwara muri Tibet niwe wagize ati “Iyo umuntu atemye ibiti aba ashaka kubyifashisha haba mu kubaka cyangwa se mu gucana. Ubwo aba yirengera. Nyamara ntabwo aba azirikanye ko abazatura isi mu minsi iri imbere ubushyuhe bwazabamerera nabi” !
Ibyuka bihumanya ikirere bivuye mu nganda imyotsi y’ibinyabiziga kimwe n’itemwa ry’amashyamba, ni bimwe mu ntandaro y’ibura ry’imvura, kuko bihumanya ikirere. Ikigo cy’ubushakashatsi cyo mu gihugu cya mexico, Mexico’s Jornada Experimental Range cyagaragaje ko ubutayu bwinshi burimo kugenda bwaguka, ngo bimwe mu bibwongera abantu bibwira ko byoroheje bikaba birimo ukurisha kw’amatungo magufi.
Iki kigo cyatangaje ibi nyuma y’uko gikoze ubushakashatsi ku cyateye ubutayu bwa Chihuahuan buboneka kagati y’igihugu cya Mexique na leta zunze ubumwe z’Amerika. Kuri ubu, ubu butayu bumaze kugira ubuso bwa km2 360.000, mu gihe aho buri hahoze ibimera byinshi kuko igice cy’ubutayu cyanganaga na km2 140.000 gusa. Si ubu butayu bwiyongereye gusa. Ubutayu bwa Sahara buboneka muri Afrika bwo bwiyongeraho km2 43 buri mwaka, aho bwaguka bugana mu majyepfo.
Kuba bivugwa ko isi irimo kugenda isaza, bikagera n’aho bavuga ko ishobora kuzaba nk’indi mibumbe Mars, Jupter n’iyindi, ibigo by’ubushakashatsi nka National Aeronautics and Space Administration (NASAmu magambo ahinye y’icyongereza), bibihera ko ibinyabuzima bimwe na bimwe byari bituye ku isi nyamara uko iminsi igenda yicuma ubuzima bukaza kunanirana, aho ubu habarurwa amoko agera ku 1.500 y’inyamanswa yazimiye.
Mu Rwanda bite ?
Abacukumbuzi b’amateka bo bavuga ko mu myaka yatambutse, igice cya Bugarama i Cyangugu cyahoze gituwe, ndetse hari n’ubuhehere buhagije, nyuma ariko abari bagituye bakaza kugenda batemagura ibiti, biza gutuma kuri ubu haboneka nk’ahantu izuba ryibasiye, aho abahinga baba batizeye imvura.
Mu rwego rwo kubungabunga ibi bigize umubumbe w’isi bituma uba mwiza kurusha indi yose, umuryango w’abibumbye kimwe n’indi miryango mpuzamahanga hamwe n’ibigo by’ubushakashatsi mu by’isanzure, bitekereza ko usibye ko isi yazagera aho ikaba ubutayu, ngo n’ubuzima ku bantu bushobora kuzagorana mu myaka iri imbere, nkuko inyamanswa zimwe na zimwe zananiwe guhangana n’iyo mihindagurikire y’isi ntizongere kubaho ukundi ! Niyo mpamvu ONU yashyizeho insanganyamatsiko y’uyu mwaka wa 2011 w’amashyamba igira iti “tubungabunge amashyamba yo bihaha (poumon, lung) by’isi”.


text:
Indwara y’impiswi ni imwe mu ndwara zo mu nda, ikaba irangwa no kuribwa mu nda bijyana rimwe na rimwe no gutumba (kumva mu nda biyogayoga). Iyi ndwara ntikunze kumara igihe ku wo yafashe. Hari inama ushobora gukurikiza ukabasha guhangana n’impiswi mu gihe yagufashe.Kunywa amazi mu gihe ucibwamo
Ni ingenzi kunywa amazi ku murwayi w’impiswi. Impiswi ituma umuntu atakaza amazi menshi, bityo bigatera umwuma mu mubiri. Bitegetswe ko umurwayi wese uhitwa agomba kunywa amazi, yaba umwana cyangwa se umuntu mukuru.
Ikindi wakora ni ukunywa amazi nyine nk’uko byavuzwe haruguru, kunywa ibinyobwa nka fanta, soda ariko bidakabije, ariko ugomba kwirinda kunywa ibinyobwa birimo imisemburo iba mu ikawa (caféine). Undi muti ni usanzwe ufatwa nka gakondo ariko ukaba uzwiho kurwanya cyane impiswi uwo ni amazi (amamininwa) y’umuceriigihe uri ku ziko ubira.
Mu gihe impiswi ubona ikomeye hari imyunyu itangwa aho bagurisha imiti cyangwa se umuntu na we yayikorera kuko iba igizwe n’umunyu n’isukari bavanga bakabifunguza amazi bakabiha umurwayi mu rwego rwo kumuvura umwuma, ariko bigomba guteguranwa isuku. Ubu buryo ni bwo bwemerwa n’umuryango mpuzamahanga wita ku buzima OMS, bakaba bavugako litiro 1 y’amazi meza, igomba kuvangwa mu mvange igizwe n’ikiyiko kimwe cy’isukari (akayiko kifashishwa mu gihe banywa icyayi) n’ikindi kimwe cy’umunyu.
Ese umurwayi uhitwa akwiye kurya ate?
Icya mbere, umurwayi w’impiswi agomba kurya kenshi gashoboka, aha bamugira inama yo gushaka igihe gitandukanye ku buryo ibyo yariye bitamugiraho ingaruka mbi. Urugero niba yaryaga 3 ku munsi agomba gukuba 2 bikaba 6 (kurya gatandatu ariko umuntu arya duke duke, nyine mu bihe 6 bitandukanye).
Kurya ibisupusupu (ibiribwa byoroshye)
Kurya agasosi k’inkoko cyangwa agakoze mu mboga cyane amakaroti kuko byorohera igifu gukora akazi neza, kandi bikagira uruhare mu kongera amazi mu mubiri. Indi ndyo wakwirira ni potage isanzwe yo mu rugo idafite ibindi bivanze kandi ntamavuta nka mayonaise... bizagufasha mu gihe ufite impiswi y’amazi...Gusa ariko ushobora no kuyirisha ubugari kugirango bibe ifunguro risanzwe.
Dore bimwe mu byo ugomba kwirinda kurya mu gihe wafashwe n’impiswi
Ugomba kwirinda imbuto keretse umuneke, ibintu by’imboga mbisi ndetse na bimwe mu bifatwa nk’imboga nk’iminyegenyege (lentilles) n’ibishyimbo. Ikindi cyo kwirinda ni ibikomoka n’ibifitanye isano n’ibinure nka gateau, chocolat na Sosiso.
Mu gihe guhitwa bigenda bishira noneho ugomba gutangira gahoro gahoro kurya indyo ikomeye nk’umuceri, amafi n’inyama ariko zidafite ibinure.
Aha ntitwabura kukubwira ko mu gihe ufashwe n’indwara iyo ari yo yose n’impiswi irimo, ugomba kugera kuri muganga hakiri kare.


text:
Umuryango w’Abaskuti ni umwe mu miryango y’urubyiruko imaze igihe kinini ikorera mu Rwanda, kandi wanyuzemo abantu benshi kuva watangira gukorera mu gihugu mu mwaka wa 1950. Ni umuryango wagiriye abantu batabarika akamaro, bawuboneramo uburere n’ubumenyingiro byabafashije mu buzima bwabo bwite, mu guteza imbere imiryango yabo n’igihugu. Benshi mu babaye muri uwo muryango biyumvamo inshingano zo gufasha n’urundi rubyiruko kuzamuka, kandi bakifuza kuba bateza imbere umuryango wabareze.
Abakuze babaye Abaskuti bari ahantu hose mu nzego z’ubuzima bw’igihugu: mu mirimo y’inzego nkuru z’ubuyobozi bwa Leta, mu kurinda umutekano n’ubusugire bw’igihugu, mu bigo binyuranye bya Leta, mu bikorera ku giti cyabo, mu barezi no mu zindi ngeri z’imirimo. Usanga kandi akenshi ari abantu barangwa n’imyitwarire n’imikorere by’indashyikirwa, bakunze guhamya ko babikesha uburere baboneye mu buskuti.
Nta karere na kamwe utasangamo abantu nibura barenga igihumbi babaye Abaskuti. Nyamara usanga ari ikibazo gikomeye kugira ngo uturere twose tubone inzego z’ubuyobozi zihamye. Usanga imitwe ya giskuti aho ikorera iyoborwa n’abana bakagombye kuba bari mu izamuka mu ntera (système de progression), kandi nta bajyanama bakuze igira. Hirya no hino Abaskuti ntibagishobora gukora ingando mu gihe hafi yabo hari abagombye kubafasha kubera ubunararibonye bakuye mu buskuti.
Mu bihe byatambutse, abakuze babaye mu muryango w’Abaskuti bagiye bakunda gutumirwa gusa mu gihe cy’iyizihiza ry’icyumweru cya giskuti, cyangwa bagashakwa ngo bifashishwe mu bihe bikomeye by’amatora y’inzego z’ubuyobozi. Icyo gihe nabwo siko abakuze bose bamenyeshwaga ibikorwa bihari ngo babe bagira amahitamo yo kubigiramo uruhare no kubishyigikira. Gutekereza ko kugira uruhare mu guteza imbere ubuskuti bisaba kuba mu nzego zinyuranye z’umuryango byateje ibibazo byinshi byagiye bidindiza iterambere ry’ubuskuti mu Rwanda. Ku ruhande rumwe byagiye bituma habaho amakimbirane adashira ashingiye ku gusimburana ku buyobozi, ku rundi ruhande bituma abadafite amarere cyangwa umwanya byo kujya muri izo nzego biyumvamo ko ntacyo bamarira umuryango wabareze.
Ukurikije amategeko agenga imiryango y’Abaskuti ku isi, abafatwa nk’abaskuti bakuru bitabwaho cyangwa barebwa n’Umuryango ni abafite imirimo mu nzego z’ubuyobozi n’abafasha muri gahunda y’inyigisho gusa. Gusa gutekereza ababaye mu muryango n’uruhare rwabo ukagarukira ku nzego z’inyigisho za giskuti (structures du Programme des Jeunes) cyangwa z’ubuyobozi (organes statutaires) ni ukwiyima amahirwe akomeye atangwa n’ubudasa (diversité) bw’abanyuze mu muryango. Hari abagiye gushaka imibereho mu mahanga, hari abafite imirimo bashinzwe mu gihugu itabemerera kujya muri izo nzego, ariko abo bose bahorana ubuskuti ku mutima, kandi baba biteguye gutanga umusanzu ku iterambere ryabwo. Ku rundi ruhande, Umuryango w’Abaskuti mu Rwanda (ASR/RSA) nawo ukenera abakuze banyuze mu buskuti bo gufasha mu nzego zinyuranye zawo. Imikoranire n’ubwuzuzanye hagati y’abakuze babaye Abaskuti n’abazajya baba bari mu nzego za ASR mu bihe bitandukanye ni ikintu cy’ingenzi gishobora gutanga umusaruro utagereranywa mu gusigasira ubuskuti no gutuma imbuto zabwo zigera kuri benshi. Iterambere n’ihererekanyamakuru binyuze ku mbuga nkoranyambaga bitanga amahirwe atarabagaho mu bihe byashize, y’uko abantu benshi kurushaho bakongera kwiyumvamo icyanga cy’ubuskuti n’ubushake bwo gushyigikira ababurererwamo muri ibi bihe no mu bihe bizaza.
Ni muri urwo rwego, biturutse ku Baskuti bakuze ubwabo, hifujwe gutegura igikorwa kibahuza kugira ngo hakurweho imbogamizi zatumye ubumwe bw’Abaskuti bakuze butarashobotse mu bihe byatambutse.
Intambwe ya mbere yo guhuza abakuze barerewe mu buskuti yatewe hategurwa ihuriro ryabereye kuri Muhazi Beach Hotel guhera ku itariki ya 5 kugeza ku itariki ya 7 Kanama 2016. Iyo ntambwe yakurikiwe no gutegura ishyirwaho ku mugaragaro ry’Umuryango RASAL.
Byanditswe : tariki ya 03 Gashyantare 2017 saa 12:06:07, ubu
, : 231
Uwabitangaje : Adminstrator RASAL


text:
Ni umushinga kandi ugamije kongera umusaruro w’inyama mu rwego rwo kuzamura imirire mu gihugu ukazatangira muri Mutarama umwaka utaha.
Ubwo yaganiraga na The New Times dukesha iyi nkuru, Dr. Christine Kanyandekwe, Umuyobozi ushinzwe iby’amatungo muri RAB, yavuze ko muri uyu mushinga urubyiruko ruzahabwa ingurube 4000, ihene 2000 n’inkoko 32000.
Dr Kanyandekwe yavuze ko uwo mushinga watangiriye mu turere tune turimo Rusizi, Nyamasheke, Nyaruguru, na Bugesera bakaba ngo bashaka kuzawugeza mu gihugu hose.
Yavuze ko igice cya mbere cy’uwo mushinga cyibanze ku guhugura abagenerwabikorwa ku kuntu bazawushyira mu bikorwa. Muri Mutarama urubyiruko rwo mu Turere twa Rusizi na Nyamasheke ruzahabwa inkoko hagamijwe gufata isoko ryo muri Repubulika Iharanira Demokarasi ya Congo.
Urubyiruko mu karere ka Nyaruguru ruzahabwa ingurube, mu gihe abo mu karere ka Bugesera bazahabwa ihene.
Dr Kanyandekwe ati “ Ku nkoko, abagenerwabikorwa ni urubyiruko gusa rwiganjemo abize, ntidufite ubushobozi bwo kubatangirira ubucuruzi kuko nta gishoro bafite. Tuzabafasha kwiteza imbere duhereye ku nkoko n’ibikoresho byo kubaka ibiraro byazo, kuzigenzura byo tuzabikora nyuma.”
RAB itangaza ko inkoko ibasha gutanga umusaruro mu mezi 18 kuva itangiye gutera amagi, ikomeza ivuga ko urubyiruko ruzagura izindi nkoko nyuma yo kugurisha amagi.
Iki kigo kivuga ko mu mibare cyakusanyije mu mwaka wa 2014, cyasanze u Rwanda rwarabonye toni 16,000 z’inyama z’inkoko, na toni 6,973 z’amagi.
Gusa Umuryango Mpuzamahanga wita ku buhinzi FAO, uvuga ko abarya inyama z’inkoko bakiri bake kuko umuntu umwe arya ibiro 10 byonyine ku mwaka, mu gihe ku mugabane wa Afurika umuntu umwe arya ibiro 32 .
Umuhuzabikorwa w’Urubyiruko mu karere ka Rusizi, Amandin Rugira, yavuze ko abona uwo mushinga ugiye gutuma urubyiruko rubona imirimo ishingiye ku buhinzi n’ubworozi.
Yavuze ko amakoperative icyenda yo mu mirenge yo mu Karere ka Nyamasheke, buri yose izafata inkoko 1000, mu gihe indi mirenge itandatu izahabwa ingurube.
Yagize ati “Mu rwego rwo gushyigikira uyu mushinga, turifuza ko bamwe bazajya boroza abandi, bityo tuzaba turi gufasha n’izindi koperative gutera imbere icyarimwe.”
Kubona ibyo kurya biracyagoye
Mu rwego rwo guteza imbere ibiryo by’amatungo, Leta yakuyeho umusoro ku nyongeragaciro (TVA), gusa aborozi ntibahwema kuvuga ko ibiciro byabyo bihenze, kuko ikiro kimwe kigura amafaranga 325. Inkoko 1000 zishobora kurya toni enye mu minsi 50.
Umuyobozi ushinzwe Ubworozi bw’Amatungo magufi muri RAB, Dr Fabrice Ndayisenga, yasabye ko abacuruza bajya bagirana amasezerano n’aborozi bakazajya babishyura nyuma.
RAB itangaza ko mu mwaka wa 2015, habonetse umusaruro ungana na toni 86,000 z’inyama, mu gihe u Rwanda rwahize kuzagera kuri toni 230,000 mu mwaka wa 2018.


text:
Igisubizo: Mbese hari ubundi buzima nyuma y’urupfu? Bibiliya ivuga itya: “Umuntu wabyawe n’umugore, arama igihe gito kandi cyuzuyemo umuruho. Avuka nk’ururabyo, maze agacibwa. Ahita nk’igicucu kandi ntarame…..Umuntu napfa, azongera abeho” (Yobu 14:1-2, 14)?
Nka Yobu, ugereranije hafi yacu twese twagiye duhinyuzwa n’iki kibazo. Mu by’ukurii bigenda bite iyo tumaze gupfa? Ubuzima buba burangiriye aho? Mbese ubuzima ni urugi rwikaraga rugenda rugaruka ku isi kugira ngo dusoze neza gukomera kwacu? Mbese abantu bose bajya ahantu hamwe, cyangwa se tujya ahantu hatandukanye? Mbese koko hariho ijuru n’umuriro utazima, cyangwa se n’ibyo twibwira mu mitima yacu gusa?
Bibiliya itubwira ko hatariho gusa ubuzima nyuma yo gupfa, ahubwo habaho ubugingo buhoraho, bwiza cyane ku buryo “Ibyo ijisho ritigeze kureba, n’ibyo ugutwi kutigeze kumva, ibitigeze kwinjira mu mutima w’umuntu, ibyo byose Imana yabiteguriye abayikunda” (1 Abakorinto 2:9). Yesu Kristo, Imana mu mubiri, yaje kuri iyi si, kugira ngo aduhe impano y’ubugingo buhoraho. “Nyamara ibicumuro byacu ni byo yacumitiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye ni yo adukirisha” (Yesaya 53:5).
Yesu yabaye impongano y’ibyaha byacu kandi atanga ubuzima Bwe bwose kutubera igitambo. Nyuma y’iminsi itatu, yerekana ko yatsinze urupfu, asohoka mu gituro ari mu Mwuka no mu mubiri. Aguma ku isi iminsi mirongo ine kandi ibyo byabonywe n’abahamya ibihumbi n’ibihumbi, mbere y’uko asubira mu buzima Bwe buhoraho, iwe mu ijuru. Mu Abaroma 4:25 haravuga ngo: “Yatangiwe ibicumuro byacu kandi azurirwa kugira ngo dutsindishirizwe.”
Kuzuka kwa Kristo byaramamaye cyane. Intumwa Pawulo yahinyuje abantu, abaza ubwe ababyiboneye n’amaso yabo, kugira ngo icyo gikorwa gihabwe agaciro, kandi nta n’umwe washoboye kuvuguruza ukuri kwacyo. Kuzuka kwa Yesu ni ibuye ry’imfuruka ku myizerere y’Abakristo; kubera ko Kristo yazuwe mu bapfuye, natwe tugomba kwizera ko tuzazurwa.
Pawulo yagiriye iyi nama bamwe mu Bakristo ba mbere, batizeraga: “Ariko ubwo abantu babwiriza ibya Kristo yuko yazutse, bamwe muri mwe bavuga bate yuko nta wuzuka? Niba nta wuzuka na Kristo ntarakazuka” (1 Abakorinto 15:12-13).
Kristo yabaye umuganura w’abasinziriye bazazurwa. Urupfu rw’umubiri rwazanywe n’umuntu umwe, Adamu, dukomokaho twese. Ariko, abantu bose bakiriwe mu muryango w’Imana, biciye mu kwizera Yesu Kristo, bazahabwa ubuzima bushya (1 Abakorinto 15:20-22). Kandi ubwo Imana yazuye umubiri w’Umwami Yesu, n’imibiri yacu niko izazurwa, Yesu nagaruka (1 Abakorinto 6:14).
N’ubwo natwe dushobora kuzazuka, bose ntibazagira rimwe mu ijuru. Guhitamo ni ukw’umuntu ku giti cye muri ubu buzima, kugira ngo amenye ko azajya kubayo ubuziraherezo cyangwa niba atazajyayo. Bibiliya ivuga ko twagenewe gupfa rimwe gusa, hanyuma yaho hakaza urubanza (Abaheburayo 9:27). Abakiranutsi bazajya mu bugingo buhoraho mu ijuru, ariko abakiranirwa bo bazajya mu ihaniro ry’iteka, cyangwa mu muriro utazima (Matayo 25:46).
Umuriro utazima, kimwe n’ijuru, ntabwo ari uburyo bw’imibereho, ahubwo ni ahantu nyaho, h’ukuri rwose. Ni ahantu abakiranirwa bazabonera umujinya w’Imana udashira, uhoraho iteka ryose. Bazababazwa cyane mu buryo bw’umwuka, mu bitekerezo no mu mubiri, ububabare buterwa n’isoni z’ibyo bakoze, ubutamenya n’agasuzuguro.
Mu muriro utazima hagereranywa nk’ikuzimu (Luka 8:31), urwobo rw’ikuzimu (Ibyahishuwe 9:1), cyangwa inyanja yaka umuriro n’amazuku, aho abari yo bazababazwa ku manywa na nijoro iteka ryose (Ibyahishuwe 20:10). Mu muriro utazima, ni ho bazaririra bakahahekenyera amenyo, bigaragaza umubabaro mwinshi cyane n’umujinya (Matayo 13:42). Aho urunyo rwabo rudapfa kandi n’umuriro ntuzime (Mariko 9:48). Imana ntinezezwa n’urupfu rw’umunyabyaha, ahubwo yifuza ko umunyabyaha ahindukira akava mu nzira ze maze akabaho (Ezekiyeli 33:11). Ariko nta gitugu izadushyiraho ngo twumvire; niduhitamo kuyitera umugongo, nta kundi ishobora kubigenza, keretse kuduha ibyo twifuza kwiberamo - tutari kumwe Nayo.
Ubuzima kuri iyi si ni ikigeragezo, n’ukwitegura ibigiye kuza. Ku bizera, ibi ni ubugingo buhoraho, hafi y’Imana. Bityo rero, twakiranuka dute ngo dushobore kubona ubwo bugingo buhoraho? Hari inzira imwe gusa—kwemera no kwizera Umwana w’Imana, Yesu Kristo. Yesu yaravuze ati: “Ninjye kuzuka n’ubugingo. Unyizera n’aho yaba yarapfuye azabaho, kandi umuntu wese ukiriho, unyizera ntazapfa iteka ryose...” (Yohana 11:25-26).
Impano y’ubuntu y’ubugingo buhoraho iteganyirijwe buri muntu, ariko bisaba ko twiyanga tukigomwa ibinezeza bimwe byo kuri iyi si kandi tukiyegurira Imana. “Uwizera uwo Mwana aba abonye ubugingo buhoraho, ariko utumvira uwo Mwana ntazabona ubugingo, ahubwo umujinya w’Imana uguma kuri we” (Yohana 3:36). Nyuma y’urupfu, ntituzagira amahirwe yo kwihana ibyaha byacu, kuko nitureba Imana amaso ku maso, ntituzaba tugifite guhitamo, keretse kuyizera. Imana ishaka ko tuyigarukira bidatinze mu kwizera no mu rukundo. Iyo twakiriye urupfu rwa Yesu Kristo nk’ikiguzi cy’ibyaha byacu byo kwigomeka ku Mana, ntabwo tuba twizeye gusa guhabwa ubuzima bufite intego kuri iyi si, ahubwo tuba dufite n’icyizere cy’ubugingo buhoraho, turi kumwe na Kristo.
Niba wifuza kwakira Yesu Kristo nk’Umukiza wawe, dore isengesho ry’icyitegererezo. Ibuka ko kuvuga iri sengesho cyangwa irindi iryo ari ryo ryose, atari ryo rizaguhesha agakiza. Kwizera Yesu Kristo, ni byo byonyine bishobora kuguhesha imbabazi z’ibyaha byawe. Iri sengesho ni uburyo bworoshye bwo kugaragariza Imana ko uyizera kandi ko uyishimira kuba yarakugiriye imbabazi. "Mana, nzi neza ko nagucumuyeho none nkwiriye igihano. Ariko Yesu Kristo yemeye guhabwa igihano nari nkwiriye, kugira ngo nimwizera nshobore kubabarirwa. Ndakwizeye umpe agakiza. Urakoze k’ubw’Ubuntu n’imbabazi zawe bitangaje- impano y’ubugingo buhoraho iteka ryose! Amina!"
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Ikibazo: Mbese hari ubundi buzima nyuma y’urupfu?
Shyiraho Igitekerezo!
Subscribe to: Post Comments (Atom)


text:
Rutsiro : Habonetse imibiri umunani y’abantu bishwe muri jenoside
Imibiri itatu yabonetse mu mudugudu wa Kibari mu kagari ka Gitwa mu murenge wa Mushubati kuwa mbere tariki 22/04/2013, ikaba ije isanga indi mibiri itanu na yo yari yabonetse mu kagari ka Cyarusera mu murenge wa Mushubati hagati mu cyumweru cy’icyunamo.
Imwe muri yo mibiri itanu yabonetse mbere mu buryo butunguranye mu gihe abaturage babaga barimo gukora amaterasi.
Muri ya minsi irindwi ishize y’icyunamo ni bwo abatuye hafi aho barimo abari bavuye muri TIG babwiye ubuyobozi ko muri ako gace ka Kibari hashobora kuba hatabye indi mibiri itatu.
Ubuyobozi bw’umurenge wa Mushubati bwahise bupanga gahunda yo kuhakora umuganda muri ako gace mu rwego rwo gushakisha iyo mibiri itatu basanga koko irahari bakaba barayibonye kuwa mbere tariki 22/04/2013.
Bayisanze itabye haruguru ku mutwe w’umurima usanzwe uhingwa, ariko ahantu hameze nk’ahari agashyamba, ikaba yahise ikurwamo kugira ngo izashyingurwe mu cyubahiro.
Ibiri ni yo yamenyekanye, undi wo ntabwo babashije guhita bawumenya. Umubiri umwe basanze ari uw’umuntu wari utuye hafi aho wagerageje guhisha abahigwaga, ariko na we aza kwicwa muri jenoside.
Umunyamabanga nshingwabikorwa w’umurenge wa Mushubati, Munyamahoro Patrick, avuga ko bashishikariza abaturage gukomeza gutanga amakuru y’ahakiri imibiri itarashyingurwa mu cyubahiro n’ubwo bamwe mu baturage bagifite ubwoba bwo kubivuga kubera ingaruka batinya ko zabageraho.
Bababwira ko hari uburyo butandukanye bashobora gutangamo amakuru burimo nko gushinga ahantu agati kaziritseho agatambaro gatukura, cyangwa se ufite ayo makuru akayageza ku wundi muntu yizeye mu buryo bw’ibanga. Ikiruta byose ariko ngo ni ukwerura umuntu akavuga aho azi neza cyangwa se akeka hashobora kuboneka iyo mibiri.
Mu mwaka ushize wa 2012 ngo hari imibiri itatu yabashije kuboneka hakoreshejwe uburyo bwo gushinga ahantu runaka agati kaziritseho agatambaro k’umutuku.
Iyo mibiri yose yabonetse iracyari mu murenge wa Mushubati ariko bakaba bateganya kuyizana ku rwibutso rw’akarere kugira ngo izashyingurwe mu cyubahiro mu mpera z’iyi minsi ijana y’icyunamo kuko ari bwo akarere ka Rutsiro gateganya gushyingura.
Â


text:
Ubutumwa nyamukuru bukubiye muri iyi kinamico ‘Umurage’ bujyanye no kwigisha umuryango nyarwanda kuboneza urubyaro, kurengera uburenganzira bw’abana, guhangana n’imirire mibi, kurwanya ihohoterwa rishingiye ku gitsina. Ku ikubitiro, Inyarwanda.com tugiye kubagezaho ibice bitatu bibanza by'iyi kinamico 'Umurage' aho igice kimwe gifite iminota 15. Tubibutse ko iyi kinamico yatangijwe na UmC ku bufatanye na Leta y’u Rwanda binyuze muri Minisiteri y’ubuzima,UNICEF na Population Media Centre (PMC).
UMVA HANO IGICE CYA MBERE CYIKINAMICO 'UMURAGE'
UMVA HANO IGICE CYA KABIRI CY'IKINAMICO 'UMURAGE'
UMVA HANO IGICE CYA GATATU CY'IKINAMICO 'UMURAGE'


text:
Umuririmbyi Teta Diana yaraye atunguye abantu ubwo habaga igitaramo kigizwe n’ abaririmbyi ba Group Gakondo ariyerekana mugihe abantu benshi bari baziko ari kubarizwa ku mugabane w’ I Burayi.
Iki gitaramo cya Gakondo Group cyiswe ‘Gakondo Twataramye’ cyabereye kuri Hôtel des Mille Collines mu Mujyi wa Kigali rwagati mu ijoro ryo kuri uyu wa Gatanu tariki ya 5 Gicurasi 2017, cyitabiriwe mu buryo bukomeye ku buryo hari abatashye batarebye igitaramo kubera ubwinshi bw’abafana.
Igi gitaramo cya Gakondo cyatangiye ku masaha y’ umugoroba asaga saa kumi n’ ebyiri cyabanjirijwe n’ abacuranzi bakoresha ibikoresho by’ umuziki wo hambere wa Gakondo.
Nyuma ya Gakondo hakurikiyeho umuhanzi Jules Sentore wasaga nkaho ahagarariye iki gikorwa cyaherukaga kuba mu mwaka ushize mu kwezi kwa Ukuboza. Ubwo Sentero yaririmbaga haje kubaho ikintu cyo gutungurana ku bafana ubwo bumvaga ijwi rya Teta Diana aje aho ari kuririmba zimwe mu ndirimbo za Kamaliza.
Teta Diana Yinjiye aririmba indirimbo za Kamaliza abafana ibyishimo birabasaba bamukomera mu mashyi abandi bamwereka ko igihe yari amaze adahari bamukumbuye by’ikirenga.
Teta Diana warumaze igihe kinini aba ku mugabane w’ Iburayi yashimishije abantu benshi ubwo yaririmbaga zimwe mu ndirimbo ze zamenyekanye cyane yagiye akora akiri mu Rwanda. Imwe mu ndirimbo yaririmbye ikishimirwa na benshi niyo afatanyije na JUles Sentore yitwa Umpe Akanya.
Indirimbo yose Teta yaririmbaga yacishagamo akabaza abakunzi be uko bamerewe bose bagaterura bamusubiza ko ‘banyuzwe’. Uyu mukobwa yagiye azenguruka mu bantu akabahereza ikiganza abandi biganjemo abo baziranye akabaramutsa.
Teta yatunguranye muri iki gitaramo
Teta warumaze umwaka aba i Burayi nawe yarakumbuye abakunzi be
Abantu bamweretse ko bagikunda indirimbo ze


text:
URUKUNDO
Niba umugabo wawe yarakujengereje yiruka mu bagore, dore ibyo wamukorera akabizinukwa
Nubwo ingo nyinshi zikunze gusenyuka biturutse ku makimbirane akenshi usanga ashingiye ku mitungo, iyo imibonano mpuzabitsina idakozwe neza na byo bishobora kuba intandaro yo gushwana hagati y’abashakanye biturutse ku gukekana amababa ndetse rimwe na rimwe bikavamo no gutandukana burundu
Dore inama wakurikiza kugirango urugo rwanyu rudasenyuka biturutse ku mibonano mpuzabitsina itakozwe neza
1. Ganira n’umugabo wawe mbere yo gukora imibonano mpuzabitsina.
Ibi bizabafasha kwisanzura kugikorwa mugiye kujyamo bityo igihe nyacyo kigere mwese mwiteguye bihagije. Iki gihe imibonano mpuzabitsina irabaryohera mwembi kuko muba mwayigiyemo umubiri ubyiteguye, bityo mukaryoherwa cyane.
2. Irinde kwishisha umugabo wawe.
Iki ni kimwe mu bintu abagore benshi bagira. Ugasanga afite umugabo ariko akaba atamukoraho mu gihe cy’imibonano mpuzabitsina ndetse bamwe ugasanga ntiyanamureba mu maso.
Abagore bameze batya baba birengagije ko bigenda neza iyo imibonano ikozwe muganira ndetse munakoranaho kuko bibafasha kuryoherwa iyo utabikoze uko bikwiye byaba intandaro yo kutishimirana bikaba byanatuma umugabo wawe ajya mu bandi bagore gushaka umunezero urenze uwo umuha cyane cyane iyo hari undi wabimukoreye mbere y’uko mubana.
3. Emerera umugabo wawe guhindura uburyo mukoramo imibonano mpuzabitsina (Position).
Hari abagore benshi usanga abagabo babo bagerageza kubahindurira uburyo bateramo akabariro bakanga bitwaje ngo ntibabyiviramo bagahora bakoresha u buryo bumwe nyamara wenda umugabo wawe yaraburambiwe.
Ibi bibabaza abagabo cyane ndetse ni bimwe mu bituma abagabo benshi bajya gushaka abandi bagore babemerera gukoresha uburyo bishimira.
Gusa ntitwakwirengagiza ko hari n’abagabo usanga batazi ko guhindura position (uburyo) yo guteramo akabariro ari ingenzi, aho usanga umugore abishaka ariko ntabikorerwe aha umugore na we aba asabwa gufata iya mbere akabimuganirizaho
5. Gerageza kwirekura maze urekure amavangingo mu gihe cy’akabariro
Hari abagore benshi (cyane cyane abacyubaka ingo) usanga bishisha (bikanga) cyangwa bagatinya kwirekura iyo bageze ku ntera yo kwirekura ngo amavangingo asohoke, ibuka ko icyo gihe ari ryo zingiro ryo kuryohereza umugabo wawe maze wirekure.
Kutazana amavangingo ni ingingo ituma abagabo benshi cyane baca inyuma abagore babo bakajya gushaka abandi bafite ayo mavangingo. Nyamara hari ubwo umugabo agucika kandi ari wowe wizize kubera gutinya kwirekura mu gihe cy’akabariro.
6. Gerageza uhange udushya mu gihe cyo gutera akabariro
No mu rukundo burya habamo guhanga udushya kuko buri wese akunda akantu gashyashya. Ni yo mpamvu usabwa kujya umukorera ibintu bitandukanye. Mu gihe mugiye gukora imibonano mpuzabitsina gerageza utunguze umugabo wawe akantu kadasanzwe ku buryo abona ko ufite umwihariko maze abona nta handi yajya ngo ahabonere umunezero nk’uwo umuha.
Izi nama uzikurikije ukongeraho kubaha umugabo wawe mu buzima busanzwe no kumenya gushaka imibereho utibagiwe no kwita ku bana banyu, byagufasha kubana n’umugabo wawe ubuzima buryoshye kandi ibihe byose.


text:
Nk’uko CNN yabitangaje, abarebwa n’izo mpozamarira babarirwa mu 25,000 kandi buri wese akazagenerwa Amayero 2,556 (Amadolari y’Amerika 3,184).
Bizaba bibaye ubwa mbere u Budage buha impozamarira Abayahudi babaga muri Algerie hagati ya Nyakanga 1940 n’Ugushyingo 1942, bakorewe ihohoterwa n’Aba- Nazi.
Muri icyo gihe, Abayahudi ntibari bemerewe gukorera leta, kujya mu gisirikare cyangwa gukora ubucuruzi n’irindi hohoterwa ritandukanye.
Abana b’Abayahudi bahezwaga mu mashuri, bagashyirwaga mu yabo bakigishwa na bene wabo.
Greg Schneider, Uwungirije ukuriye itsinda ryitwa “Claims Conference” ryagiranye ibiganiro n’u Budage, yavuze Abayahudi bariho icyo gihe ari abakambwe ariko bibuka ibihe by’umwijima banyuzemo mu kinyejana cya 20.
Greg yagaragaje ko izo mpozamarira zizafasha Abayahudi ariko zikaba n’intwaro yo gukoma mu nkokora abahakana Jenoside.
Yagize ati “Ku bakene cyane, amayero 2,556 azabafasha rwose. Ariko ni n’ikimenyetso cy’amateka ku btangaza amakuru y’ibinyoma … ni ikimenyetso gifatika ku bahakana Jenoside y’Abayahudi no mu gihe abayirokotse bazaba baritabye Imana.”
Daniel Gal wabaga mu gace kegereye inyanja ka Oran muri Algeria, yabwiye CNN ko yibuka asohorwa mu ishuri akoherezwa kwiga mu yagenewe bene wabo b’Abayahudi.
Gal yavuze ko uretse abanyeshuri n’abarimu birukanwe, ati “Bagombye kuza kutwigisha.”
Uyu muyahudi amaze kurangiza amashuri yisumbuye muri Algerie mu 1950, yagiye gutura i Yeruzalemu, aho yashatse umugore abyara abana babiri.
Kuba bagiye guhabwa impozamarira, Gal yavuze ko babonye ubutabera nubwo bwatinze. Yabaye inkuru nziza kuri we, ku buryo mu gitondo cyo kuri uyu wa Mbere telefone ye itavaga ku matwi inshuti ze zimuhamagara.
Gal ni umwe mu Bayahudi babarirwa mu 3,900 bakomoka muri Algerie, batuye muri Israel bamerewe kuzahabwa izo mpozamarira.
Guverinoma y’u Budage yatangaje ko kuva mu 1952 imaze kwishyura impozamarira zingana na miliyari 70 $ ku barokotse Jenoside yakorewe Abayahudi 800,000.
Mu 2017, Claims Conference yatangaje ko yagejeje ku barokotse hafi 100,000, impozamarira zirenga miliyoni 430 $ ku batuye mu bihugu 83.
Iri tsinda riteganya ko mu 2018 rizabona hafi miliyoni 500 $ zo gufasha abarokotse Jenoside y’Abayahudi, bakibeshaho, bakabasha no kwivuza.


text:
Indirimbo zimaze kuba esheshatu umuhanzi Bruce Melody yaririmbyemo nyamara ntagaragare mu mashusho ya zo; Bruce Melody akavuga ko biterwa n’Abaraperi bakorana batagira gahunda, Abaraperi bamwe bo bakavuga ko biterwa n’uko abiyemeraho.
Mu kiganiro IGIHE yagiranye na Black B., Rudahusha na POG Bin Cell bagize itsinda rya Hood Rapperz baherutse gusohora indirimbo bari bakoranye na Bruce Melody bise “Isi najemo”, badutangarije ko bashatse gufata amashusho y’iyo ndirimbo bwa mbere akababwira ko ari muri Primus Guma Guma ataboneka, nyuma habonetse umwanya abasaba ko bamugurira imyenda kugira ngo azemo.
POG Bin Cell ati”yashakaga kutwakiraho(ko tumugira umusirimu), ni ubwiyemezi amaze kumva ko hari aho ageze, niyo yakwisubiraho nta gahunda yo kuyisubiramo dufite kuko ahubwo kuba atarayigaragayemo ninabwo yabaye nziza.”
Bruce Melody we yatangarije IGIHE ko ibyo kuvuga ko yasabye Hood Rapperz imyenda ari ugusebanya, ashimangira ko atajya yanga kugaragara mu mashusho y’indirimbo aba yaririmbyemo bimuturutseho.
Ati “Abaraperi…ba nyira zo nta gahunda bagira, usanga duhana gahunda bakazica, nko mu ndirimbo Igifu ya Amag yaransabye ngo mbanze nishyure kugira ngo ngaragare mu mashusho yayo kandi nararirimbyemo chorus(inyikirizo).”
Bruce Melody yemeza ko ashobora kutazagaragara no mu ndirimbo ya “Hisha mu nda” yakoranye na Jay Polly, kuko ngo ashobora kuba yafata imyanzuro yo kutazongera gukorana n’abaraperi bo mu Rwanda kuko ngo barimo kumwicira isura, abakunzi be bakaba bamufata nk’umwiyemezi.
Amag the Black nawe bakoranye indirimbo bise “Igifu”, ahakana ko yatse amafaranga Melody ngo akunde ku mushyira mu mashusho yayo.
Ati “Ni ibihuha Mister (musore)nonese na Marshall Mampa yaramwishyuje n’abandi bamuciye amafaranga? Ibyo ntibibaho, wakwishyuza umuntu mwaririmbanye?”
Akomeza avuga ko byatewe n’uko icyo gihe yigize umuntu ufite gahunda nyinshi, utabone kandi yari ataranamenyekana mu muziki kandi icyo gihe nta na telefone yari afite ngo babe bamuhamagara, bituma afata umwanzuro wo kuyisohora, kuko igikuru byari ubutumwa buri muri iyo ndirimbo. Akavuga ko na Bruce Melody ubwe ashobora gukora indirimbo ntayigaragaremo, agashyiramo andi mashusho atambutsa ubutumwa ashaka kuvuga.
Ati “Bruce Melody aragoranye cyane, yigira muntu utaboneka, hari n’abanga kumushyira mu mashusho y’indirimbo zabo babishaka, no muri Kigali Ngari ntazabonekamo. ariko njye nta kibazo binteye ninongera no kumukenera nzamubwira.”
Izindi ndirimbo Bruce Melody yaririmbyemo ntagaragare mu mashusho yazo hari nka Zanyumiyeho ya Marshall Mampa na Fireman na “Inzira” y’umuraperi ukiri muto Benzo, we watangaje ko byamubabaje cyane kuba Mellody ataragaragayemo.


text:
Airtel Rwanda yongereye ingufu ipaki za Bomba, yongera ’Bomba No Limit’ mu muryango mugari wa Bomba. Ubu ’Bomba No limit’ iratanga ubwisanzure ku bafatabuguzi ba interineti ya Airtel ibaha gukoresha interineti no guhamagara batabangamiwe n’igihe. Izi paki zitubutse zije zunganira izari zagejejwe ku bakiriya mu kwezi k’Ugushyingo 2017.
Ubu noneho abakiriya ba Airtel bakoresha interineti bashobora guhitamo kugura ipaki y’umunsi bagakoresha kugeza kuri 1GB, iy’icyumweru bagakoresha 7GB cyangwa iy’ukwezi bagakoresha 30 GB. Ku rundi ruhande, abakiriya bashobora guhitamo interineti ya “Bomba No Limit” bagakoresha interineti uko babyifuza nta kibatangira.
Ipaki ya “Bomba No Limit” itanga 1GB ku munsi ku mafaranga 500, 7GB mu cyumweru ku mafaranga 3000 na 30 GB za interineti ku kwezi hamwe n’ibindi byiza bijyanye no guhamagara no kohereza SMS.
Avuga kuri iri vugurura ku cyicaro gikuru cya Airtel, Umuyobozi w’agateganyo wa Airtel Rwanda Raoul Bedi yagize ati “Kuvugurura ipaki za Bomba bije ari igisubizo ku bakiriya bifuzaga ipaki za interineti zikoreshwa uko zakabaye nta guhagarara. Izi paki zitanga interineti inyaruka ku bakiriya bayikenera mu kazi gasaba irenze 1GB ku munsi.”
Airtel ivuga ko Ipaki za Bomba zitanga amahitamo ahagije ku bakiriya ya Airtel bakabasha gustreaminga ku munsi, mu cyumweru cyangwa mu kwezi kose bakoresha interineti ya Airtel ari nako bahamagara ku mirongo yose ku biciro byoroheje.
Tanga igitekerezo kuri iyi nkuru


text:
Nkuko bitangazwa n’ikinyamakuru , The New York Times, Mu gihugu cy’Ubuhinde, ubu harategurwa uburyo bw’imenyekanisha cyangwa irangamuntu, bushingiye ku gusuzuma ibimenyetso by’igikumwe (empreintes digitales), ibimenyetso ndanga maso ; mu bintu byose bijyanye no kwishyura amafaranga, harimo no guhaha ibyo kurya., gukorana na za banke, gufata ifatabuguzi rya telephone, kugezwaho ibikorwa (services) bitandukanye bya Leta, nk’ubwishingizi bwo kwa muganga, n’ibindi byangombwa umuntu akenera mu mirimo itandukanye ya Leta.
Nkuko bitangazwa n’ikinyamakuru , The New York Times, Mu gihugu cy’Ubuhinde, ubu harategurwa uburyo bw’imenyekanisha cyangwa irangamuntu, bushingiye ku gusuzuma ibimenyetso by’igikumwe (empreintes digitales), ibimenyetso ndanga maso ; mu bintu byose bijyanye no kwishyura amafaranga, harimo no guhaha ibyo kurya., gukorana na za banke, gufata ifatabuguzi rya telephone, kugezwaho ibikorwa (services) bitandukanye bya Leta, nk’ubwishingizi bwo kwa muganga, n’ibindi byangombwa umuntu akenera mu mirimo itandukanye ya Leta.
Nkuko bitangazwa n’ikinyamakuru , The New York Times, Mu gihugu cy’Ubuhinde, ubu harategurwa uburyo bw’imenyekanisha cyangwa irangamuntu, bushingiye ku gusuzuma ibimenyetso by’igikumwe (empreintes digitales), ibimenyetso ndanga maso ; mu bintu byose bijyanye no kwishyura amafaranga, harimo no guhaha ibyo kurya., gukorana na za banke, gufata ifatabuguzi rya telephone, kugezwaho ibikorwa (services) bitandukanye bya Leta, nk’ubwishingizi bwo kwa muganga, n’ibindi byangombwa umuntu akenera mu mirimo itandukanye ya Leta.
The New York Times ikomeza ivuga ko ubwo buryo, mu Buhinde bwahawe inyito ya Aadhaar, bugomba kwitabirwa n’abaturage miliyari1,3 , batuye icyo gihugu.
“Abenshi ubu biyandikisha ku gitugu, bitewe nuko badafite ubundi buryo bwo kugera nko ku bucuruzi buciriritse, n’izindi servise zigendana n’iby’amafaranga.”
Leta y’Ubuhinde rero ngo icyo gikorwa yatangiye kugitegura buhoro buhoro mu myaka ishize, ishyiraho indangamuntu ziriho biriya bimenyetso twavuze haruguru, ubu ikaba yiteguye gushyiraho ubwo buryo nk’itegeko ndakuka rigomba kugenderwaho mu bice byose by’ubuzima.
Adita Jha, impuguke ngishwa nama mu byerekeranye n’ibidukikije, yatangarije ikinyamakuru, The New York Times ko yategetswe kujya muri icyo gikorwa atabishaka
“Umuntu abona ko nta Aadhaar, ubuzima buzaba bwahagaze” bivuga ko ntawe uzashobora kubaho adakoranye n’ubu buryo
Mu migi imwe n’imwe, byageze aho nta mubyeyi wabyariye kwa muganga, wemerewe gutahana umwana atamwandikishije muri buriya buryo, bivuga ,adatanze biriya bimenyetso.
Ayo makuru rero ngo akimara kugera muri Leta Zunze Ubumwe za Amerika, ama Banki atandukanye na bamwe mu banyabwenge, barimo umwarimu wa kaminuza ya Harvard,Jacqueline Bhabha, batangaje ko ubwo buryo bufite inyungu nyinshi, bukaba bukwiye kwitabwaho, ibyo kandi bigaragara no muri leta zitandukanye kuri iyi si zishyigikiye uburyo nkubwo bwo kugenzura abantu, no gukora ifaranga ridafatika nk’aya dusanzwe tubona.
“Itera bose aboroheje n’abakomeye, n’abatunzi n’abakene….gushyirwaho ikimenyetso ku kiganza cy’iburyo cyangwa mu ruhanga kugira ngo hatagira umuntu wemererwa kugura cyangwa gutunda keretse afite icyo kimenyetso, cyangwa izina rya ya nyamaswa, , cyangwa umubare w’izina ryayo…kandi umubare we ni maganatandatu na mirongwitandatu na gatandatu”Ibyah 13:16-18
Christian N.}
Ibitekerezo
Reka noneho mbaze ABIGISHA KO INYAMASWA yo mu byah.13, Ifite imitwe 7 n'amahembe cumi, ko ARI PAPA. .1. Dusoma mu 13:11-12 ko nyuma, haje INDI NYAMASWA ya 2 ivuye mu butaka, ifite amahembe 2 nka y'Umwana w'INTAMA, ariko ikavuga nk'IKIYOKA. >> A. IYO NYAMASWA ya 2 ISHUSHANYA iki ? B. YAJE MU WUHE MWAKA ? .2. IGISHUSHANYO cya ya nyamaswa ya 1, NI IKI ? .3. IBYAH.13:14: dusoma ngo: " iyobesha ABARI MU ISI ibyo bimenyetso yahawe gukorera imbere ya ya nyamaswa, IBABWIRA KUREMA IGISHUSHANYO cya ya nyamaswa yari ikomerekejwe n'inkota ikabaho." >> Ya nyamaswa ya 2, YABWIYE ABARI MU ISI, ngo BAREME cya gishushanyo cya ya nyamaswa ya 1. "IBABWIRA" >> Igishushanyo NTABWO CYAREMWE N'INYAMASWA YA MBERE, nticyanaremwe n'inyamaswa ya 2, Ahubwo CYAREMWE N'ABARI MU ISI, BABIBWIWE n'inyamaswa ya 2. " IBABWIRA" , bisobanura " IBAKANGURIRA". >> Nzi ko mwigisha ko icyo IGISHUSHANYO ARI ICYUMWERU. a. Gusenga ku cyumweru byategetswe NA NDE, iyo dusomye mu mateka ? b. Byategetswe mu WUHE MWAKA ? C. Ese muri uwo mwaka icyumweru KIREMWA, GISHYIRWAHO ngo Ube umunsi wo gusengeraho, MBESE IYO NYAMASWA YA 2 , MURI UWO MWAKA YARI YAKABAYEHO ? .4. Mu byah.17 dusoma ya nyamaswa, noneho hari UMUGORE witwa Maraya, UYICAYE HEJURU. >> Nzi neza ko mwigisha ko uwo mugore Maraya ari Kiliziya Gaturika. * Muri 17:16 dusoma ngo: « ya mahembe cumi NA YA NYAMASWA, BIZANGA Maraya uwo, bimunyage, bimucuze, birye inyama ze, BIMUTWIKE AKONGOKE» >> Niba koko inyamaswa ivugwa ari Papa, Maraya uvugwa akaba ari Kiliziya gaturika, a. Ni gute Papa AZANGA Kiliziya Gaturika, Akayinyaga, Akayicuza, Akarya inyama zayo, AKAYITWIKA igakongoka ? Kanda hano umusubize
Uyu munyamakuru ayoborwa namarangutima aterwa n'idini rye sinibaza nibaza ibi aho buhuriye n'ikimenyetso ikibabaje wasanga na phone ye ayifungisha password ya finger print.iri ni ikoranabuhanga risanzwe ryo korohereza.turiha amashuri abana bacu ngo bige computer program bakora ibidufasha ngo ni ikimenyetso.ejo bundi umunyarwanda akoze tap&go ngo ikimenyetso cya satani cyaje.please duhindure imyumvire Kanda hano umusubize
Aba bantu bombi bafite ibyo bahuriyeho ,nuko batashatse amakuru neza,ariko UN,SDN,USA,ILLUMINATI,PAPA,byose bifite aho bikoranira byuzuza Umugambi umwe wo kurwanya YESU.Muri iki gihe barwanya buri wese ukoresha umwuka wera ahunga icyaha,kuko benshi bakoresha amarozi,ubupfumu,imisengere iyobye,bashaka ubutunzi,benshi ku isi bagapfa babateje intambara,ibyorezo ,byose bakoreshwa na SATANI ngo bababaze ikiremwa muntu gituke Imana babone uko barimbura benshi. Kanda hano umusubize
Babihanuye kera Turapinga None Birashyize Biraje Reka Umukiranutsi Usenga Nyabyo Aboneke Agaragare Umukiranutsi N'umupagani Bagaragare Amen Kanda hano umusubize
Bakristo Bavandimwe Mureke Twirinde Tutagwa Kuko Ibyavuzwe Byasohoye Mube Maso Kndi Musenge Ubudatuza Murakoze Kanda hano umusubize
BIBLIA YONGERA HO KO ABATAZABA BANDITSE MU GITABO CY'UBUGINGO KUVA ISI YAREMWA BOSE BAZATERWA HO ICYO KIMENYETSO. NGO: BURYA AMAGAMBO ABWIRWA BENSHI AARIKO AKUMVA BENE YO. URABE WUMVA MUTIMA MUKE WO MU RUTIBA NI WOWE UBWIRWA YE. Kanda hano umusubize
rekambabwire burimuntuwese abifateuko abyumva kandimu sOme ibyahishuwe 22.12.ndazavubanzanye ingororano mukomezem geze18 Kanda hano umusubize
Njye imana ibindinde nzapfe bitageze muntoki zanjye Kanda hano umusubize
IBIBAZO KU BASOBANURA KO Inyamaswa Yo mu byah.13 YAKOMERETSE URUGUMA RWICA, ariko ikabaho, ari UN (Umuryango w'Abibumbye.) .1. Dusoma mu 13:1 ko iyo nyamaswa ifite IMITWE 7: >> IMITWE 7 Y'UMURYANGO W'ABIBUMBYE NI IYIHE ? .2. Dusoma mu 13:7 ngo: " IHABWA KURWANYA ABERA, ihabwa no kubanesha". Abera bavugwa aha NI ITORERO RY'IMANA. >> a. MWADUHA INGERO 3 nibura, AHO UMURYANGO W'ABIBUMBYE WARWANYIJE ITORERO RY'IMANA ? B. Mwaduha umubare w'Abakristu b'itorero ryanyu BISHWE N'UMURYANGO W'ABIBUMBYE ? .3. Dusoma mu 13:15, ko HAKOZWE IGISHUNYANYO cy'iyo nyamaswa yakomerekejwe uruguma rwica, ABANTU BAGAHATIRWA KURAMYA ICYO GISHUSHANYO, UWANZE KURAMYA ICYO GISHUSHANYO AKICWA. A. IGISHUSHANYO CY'UMURYANGO W'ABIBUMBYE NI IKIHE ? .B. CYAKOZWE RYARI ? CYAKOZWE NA NDE ? .C. MUDUHE AMAKURU Y'ABANTU BISHWE, bazira kwanga kuramya icyo gishushanyo. .4. .a. URUPFU RW'AGASHINYAGURO , Abakristo IBIHUMBI byinshi cyane bishwe KU NGOMA Y 'ABAROMANI ( Empire romain), Mbese Imana NTACYO YARUVUZEHO mu byahishuwe ? .b. Kuki Imana itagize icyo ivuga kuri IYO NKORAMARASO Y'INGOMA Y'ABAROMANI, Ahubwo ikavuga Umuryango w'Abibumbye, iwitirira UBWICANYI, kandi ubona rwose mu by'ukuri, NTACYO uwo muryango w'Abibumbye UTWAYE ITORERO RY'IMANA ? .5. Ese niba ITORERO RYANYU ari ryo ry'ukuri , Uwo muryango w'Abibumbye URABATOTEZA YEMWE ? (MUDUHE AMAKURU y'ukuntu Umuryango w'Abibumbye UTOTEZA ITORERO RYANYU, kuko rwose NKANJYE nubwo nkuze, SINZI itorero na rimwe RITOTEZWA N'UMURYANGO W'ABIBUMBYE !) N. B. Nicishije bugufi, NTEGEREJE IGISUBIZO CYANYU. Kanda hano umusubize
Hari UBUSOBANURO BUTANDUKANYE ku buhanuzi bwo mu byahishuwe. ( No ku byanditswe byera bindi) Kandi buri wese aba yumva ibisobanuro BY'IDINI YE ari byo by'ukuri, iby'abandi ari ibinyoma ! Ibi bituma umuntu yibaza ati: .1. MBESE NI NDE UTANGA UBUSOBANURO BUHUYE N'UKURI koko ? .2. MBESE NI NDE UTANGA IBISOBANURO BIGORETSE, BYO GUFINDAFINDA ? * Ikibazo cya 1 kukibonera igisubizo BIRAGOYE, ariko icya 2 kiroroshye cyane , ku muntu UDAHUMISHIJWE N'UBUFANA. >>Biroroshye rwose GUTAHURA UBUSOBANURO BUFINDAFINDA. >> Ese wabigenza ute ? UBAZA IBIBAZO bishingiye kuri ibyo BISOBANURO byatanzwe. >> IKINYOMA gihita cyigaragaza ako kanya, Kuko wa muntu wiyitaga UMUNYABWENGE mu byanditswe byera, ABURA IGISUBIZO, akarya iminwa, agaceceka, cga agatangira GUTUKANA , kuko abuze icyo asubiza ! >> Nawe ibaze MWARIMU wigishije isomo, ABANYESHURI bamubaza ibibazo byerekeye iryo somo, AKABATUKA ! >> Icyo ni igihamya simusiga cy'uko Mwarimu YAGONZWE N'IKIBAZO, akabona adashoboye kugisubiza, KUBERA UBUMENYI BUKE. Bivuga ko uyu mwarimu YIGISHA ibintu nawe ATUMVA NEZA. Bityo rero muri comments zikurikira, ndashaka KUBAZA IBIBAZO: A. ABIGISHA ko inyamaswa yo mu byahishuwe 13, ARI UN . (Umuryango w'Abibumbye.) B. ABIGISHA ko inyamaswa yo mu byah.13 ARI PAPA. >> Mumbabarire NTIMUNTUKE bavandimwe nkunda. Nimunanirwa gusubiza, mwicecekere, Abafite ubwenge barabona icyo bisobanuye. Kanda hano umusubize
ibyahanuwe byageze Kanda hano umusubize
NONE WARUTEGEREJIKI? Kanda hano umusubize
Bible Ivugako Abanyabwenge Aribo Bazabimenya.Kandi Umuntu Uzongera Cg Akagabanya Afite Ibimuteganyirijwe.Ubwenge Mvuze Nubu Kubaha Uwiteka Nibwobwenge Kandi Kuvamubyaha Niko Kujijuka.Igitabo CYa Yobu Niko Hatubwira. Kanda hano umusubize
Aadhaaar rwose itandukanye cyanye nuko uwanditse iyi nkuru abisobanura. Ntimugace ibikuba, mushake ikindi mukora cyabateza imbere Kanda hano umusubize
Unique Identification Authority Of India Aadhaar Mera Aadhaar, Meri Pehchaan HomeAbout UIDAILegal FrameworkYour AadhaarEnrolment & UpdateAuthentication Media CentreResources Click to search YOUR AADHAAR About Aadhaar Features of Aadhaar Aadhaar Usage Aadhaar Dashboard FAQs Your Aadhaar » About Aadhaar About Aadhaar Your Aadhaar Aadhaar number is a 12-digit random number issued by the UIDAI (“Authority”) to the residents of India after satisfying the verification process laid down by the Authority. Any individual, irrespective of age and gender, who is a resident of India, may voluntarily enrol to obtain Aadhaar number. Person willing to enrol has to provide minimal demographic and biometric information during the enrolment process which is totally free of cost. An individual needs to enrol for Aadhaar only once and after de-duplication only one Aadhaar shall be generated, as the uniqueness is achieved through the process of demographic and biometric de-duplication. Demographic information Name, Date of Birth (verified) or Age (declared), Gender, Address, Mobile Number (optional) and Email ID (optional) Biometric information Ten Fingerprints, Two Iris Scans, and Facial Photograph Aadhaar number is verifiable in an online, cost-effective way. It is unique and robust enough to eliminate duplicates and fake identities and may be used as a basis/primary identifier to roll out several Government welfare schemes and programmes for effective service delivery thereby promoting transparency and good governance. This is the only program of its kind globally, wherein a state-of-the-art digital and online Id is being provided free of cost at such a large scale to people, and has the potential to change the way service delivery functions in the country. Aadhaar number is devoid of any intelligence and does not profile people based on caste, religion, income, health and geography. The Aadhaar number is a proof of identity, however, it does not confer any right of citizenship or domicile in respect of an Aadhaar number holder. Aadhaar is a strategic policy tool for social and financial inclusion, public sector delivery reforms, managing fiscal budgets, increase convenience and promote hassle-free people-centric governance. Aadhaar can be used as a permanent Financial Address and facilitates financial inclusion of the underprivileged and weaker sections of the society and is therefore a tool of distributive justice and equality. The Aadhaar identity platform is one of the key pillars of the ‘Digital India’, wherein every resident of the country is provided with a unique identity. The Aadhaar programme has already achieved several milestones and is by far the largest biometrics based identification system in the world. Aadhaar identity platform with its inherent features of Uniqueness, Authentication, Financial Address and e-KYC, enables the Government of India to directly reach residents of the country in delivery of various subsidies, benefits and services by using the resident’s Aadhaar number only Kanda hano umusubize
nonese wowe KO ushinja amadini yose usenga he? Kanda hano umusubize
Tubyereke Imana Kanda hano umusubize
Umva nawe kdi ra ubwo se wowe ko ururuye ushyira abarokore? Hhhhhhh andi madini ukayapinga ntacyo uhinduye mujye mureka gukurura mwishyira ubwo se uragirango utwumvishe ko abarokore aribo bazi bible huuuum urasekeje Kanda hano umusubize
Birashoboka ko uwanditse iyi nkuru ari Umudivantiste.Ntitukagoreke Bible.Ni nka kwa kundi Abadivantistes bavuga ngo uriya mubare 666 uvugwa muli Bible ngo ni Paapa.Abagatulika,bavuga ko Umugore uvugwa mu Byahishuwe ngo ni Bikiramaliya.Abasilamu nabo,bavuga ko Umufasha Yesu yavuze ko azohereza,ngo ni Muhamadi.Nyamara Yesu yashakaga kuvuga Umwuka Wera.Bose baba bavuga ibintu bitari "relevant" (bidahuye).Ni ugushakisha.Uyu wanditse iyi nkuru,namenye ko Inyamaswa ivugwa muli Ibyahishuwe igice cya 13,ni United Nations.Ntabwo ari igihugu cy'Ubuhinde.Dore ikibihamya:Ku murongo wa 12,havuga ko inyamaswa ya mbere "yakize uruguma rwari rugiye kuyica".Nukuvuga ko iyo Nyamaswa yari igiye gupfa hanyuma igakira.Iyo Nyamaswa ya mbere ni SDN (Societe des Nations) cyangwa League of Nations,yasimbuwe na United Nations.Ntabwo ari igihugu cy'Ubuhinde.Ibimenyetso byayo abantu bafite bivugwa muli Bible ,bisobanura ko ariyo itegeka isi yose mu buryo bwa politics,monetary,etc...Mujye mushishoza aho gukora biased applications zitari zo. Kanda hano umusubize
Nawe urabeshye SDN ntahantu ivugwa mubyanditse uruguma rwica ni ubu papa bwatse ububasha na Napoleon bukongera kububabwa na Musorini ndetse inyamaswa ivugwa nubyabishuwe yavuye mubutaka sI SDN nukuko uvuze ahubwo ni USA iyonyamaswa ihabwa ububasha nayanyamaswa ya mbere. Iyihe?soma ibyahishuye 12 ikind icyo kimenyetso nacyo si uko kizaza iyo magazin yabeshye...harabazi ijambo ryi Imana bazi amarenga yibyo yavuze mubashake mwige dore isi yacanye dange Kanda hano umusubize
ibyo waruvuze nukuri à 50%.inyamasea ya kabiri yaturuyse mu butaka. kuko icyo gihugu cyubatwe n'abimukira baturutse ku mugabane w'i buraya batotezwa na gatulika.bambuka inyanja ngo bashake igihugu baboneraho umudendezo wo gusenga.abo n'abaprotestanti bahungaga.naho inyamaswa yambere ni Vatikani muli Roma.kuko iyo nyamaswa ,bibilia ivugako yakomotse mu nyanja.kandi inyanja ,bililia itubwira ko ari amoko,amahanga.icyo gisebe yakize nuko kera mbere ubutumwa bwiza butarahagera ,cyari ikicyaro cya satani.Paulo agejejeyo ubutumwa bwiza bwa kristo,bareka kuramya ibishyushanyo n'ibigirwa mana byabo,bahindukira Kristo.naho ibyikimenyetso mu kuboko kw'iburyo no ku gahanga mukurikirane ibya ziriya microchips(micro puced) zigiye kuza terwa mu kuboko ,kuburyo imigambi yawe,ibikorwa byawe,imyizerere yawe,imyanzuro yawe compte zawe,ingendo zawe ziza gengwa na Computer nini ikorana online na microchip ori mu kiganza cyangwa mu gahanga.amafaranga azaba atagikora ahubwo hakoreshwa ifaranga numeric rituye muri wowe.guhaha nugukoza igikumwe kuri machine amafaranga akimuka muri compte yawe akinjira muri compte ya super market Kanda hano umusubize
Ahubwo se ko nawe mbona ukoze isanisha ridafite isooko!(Comparaison légendaire)? Ngo inyamaswa ni UN? America yavumbuwe 1892 kandi igitabo cya nyuma cya Bible cyanditswe mu mwaka wa 90! Buri wese akomere ku keemera kwe kandi ntakagire uwo ahoora ko batandukanije imyerere!! Kanda hano umusubize
ndemera nyanawe burimuntu akomeze kwizerakwe Kanda hano umusubize
Ikimenyetso Cyo Mu Ruhanga Ni Ukwemera Inyigisho Ziyobya Ukazituza Mu Bitekerezo No Mu Bwenge. Mu Kiganza Nukwemera Gukora Kumunsi Imana Yashiriye Ho Kuruhuka. Kwemera Kwa Buri Wese Ni Kwiza Ariko Dusabe Imbara Mva Juru Yo Kujya Dusoma Kandi Tugasobanukirwa. Uwiteka Azatuneshereza Mu Bihe Twegereje Byakarengane. Imana Yanjye Ikweze Imbere Ninyuma Kanda hano umusubize
ufite ubwenge abare uwo mubare . kd ubuze ubwenge abusabe Imana. ( Ubwenge Salom yasabye n' Umwuka Wera wamufashaga gucira abaturage be imanza) Uwo mwuka abawufite nibo bazamenyibyo. Umuntu wese izina rye ritanditse mu gitabo cy' Umwana w' Intama azayiramya. mbese iryawe nanjye ryanditswemo??? Kanda hano umusubize
ufite ubwenge abare uwo mubare . kd ubuze ubwenge abusabe Imana. ( Ubwenge Salom yasabye n' Umwuka Wera wamufashaga gucira abaturage be imanza) Uwo mwuka abawufite nibo bazamenyibyo. Umuntu wese izina rye ritanditse mu gitabo cy' Umwana w' Intama azayiramya. mbese iryawe nanjye ryanditswemo??? Kanda hano umusubize
Njendakubwiye.Isirashaje.Abanyabwenge.Nibobazabimenya Kanda hano umusubize
Musigeho gusobanura Ubuhanuzi uko mwishakiye ntacyo byakiza Umuntu mbere yuko ubusobanura ugo kubanza gusenga ukavuga gihamya umwaka waburi buhanuzi ibyabayemo ibizaza kandi ufite Igitabo kibisobanura ikiruta byose mwubahe IMANA ya Isirayel muyihimbaze. Kanda hano umusubize


text:
Mugihe ubusanzwe abakuru b’imidugudu mu Rwanda batangirwa umusanzu w’ubwisungane mu kwivuza, bamwe bo mu midugudu y’akarere ka Gicumbi baravuga ko ubuyobozi bw’aka karere ndetse n’ubw’imirenge bwabasabye kwiyishyurira uwo musanzu ariko amafaranga bakazayasubizwa kubera ko ngo atari yakaboneka,none ngo amaso yaheze mu kirere.
Bamwe muri bo mu midugudu 630 igize akarere ka Gicumbi baravuga ko muri uyu mwaka w’ingengo y’imari wa 2017/2018 babwiwe ko bagomba kwiyishyurira mitiweri ariko bagahita basubizwa amafaranga; none ngo umwaka ugiye kurangira batarabwa ayo mafaranga batanze.
Ngo bitewe n’igihe bamaze bategereje,benshi muri bo batangiye gukeka ko amafaranga batanze yaba yarariwe bityo bagasaba ko bayahabwa bagakomeza kugira umurava n’ubwitange mu kazi biyemeje.
Umuyobozi w’akarere ka Gicumbi Mudaheranwa Juvenal we yemera ko habayeho uburangare aba bakuru b’imidugudu bagatinda gusubizwa amafaranga yabo gusa ngo bagiye kubikurikirana ku buryo bitarenze kuwa Gatatu w’icyumweru gitaha birakemuka.
Kugeza ubu abakuru b’imidugudu bavuga ko batarasubizwa amafaranga batanze ni 36 kuri 630 bihwanye n’480,000frws kuko ngo abandi nyuma baje kwishyurirwa uko bisanzwe.
Uretse aba bakuru b’imidugudu, hari n’abunzi bagera kuri 26 kuri 910 bihwanye na 402,000 nabo batarazubizwa ayo batanze biyishyurira umusanzu w’ubwisungane mu kwivuza.


text:
Bishop Rugagi Innocent uyobora itorero Abacunguwe (Redeemed Gospel Church) wamaze kumenyekana cyane mu gukora ibitangaza mu masengesho atandukanye agenda akora, yakoze ubuhanuzi budasanzwe ndetse bamwe agenda abapfumbatisha amafaranga arimo n’abadorali abantu baratungurwa.
Ibi Bishop Rugagi Innocent yabikoze mu ijoro ry’umunsi usoza umwaka wa 2017 ubwo abayoboke ba Redeemed Gospel Church bari bahuriye hamwe mu gitaramo kidasanzwe cyo gushima Imana yabarinze bakaba bageze mu mwaka 2018 bari amahoro.
Bishop Rugagi wafashe umwanya uteri muto yigisha ijambo ry’Imana, yagarukaga cyane ku magambo yo gushima Imana yo yashoboje buri wese ikanamurinda akaba ageze mu mwaka wa 2018 ari muzima.
Aha mu magambo ye yumvikanaga agira ati “Bwira shitani uti ‘Wacunze nabi ndakwambukanye ngeze muri 2018’ ... Icarira abarozi bose ubabwire uti ‘Ndabicariye kandi ndabambukanye.’
Bishop Rugagi yageze mu mwanya w’ubuhanuzi, ahanurira abantu benshi batandukanye barimo n’abari baturutse mu bihugu by’amahanga, agenda sobanura ibibazzo bafite kandi bamaranye igihe agenda ababwira umwe ku wundi, ndetse akanabaha ihumure ry’uko byose Imana igiye kubikemura.
Rugagi yakomeje ahanura, maze aza kugera ku musore ukiri muto nawe aramuhanurira, maze arangije iamupfumbatisha amafaranga avabnzemo n’amadorali abantu baratungurwa.
Ubwo Bishop Rugagi yahanuriraga uyu musore yagize ati: “Uri umwana muto udafite icyerekezo, nta hepfo nta ruguru, ariko ugomba gukizwa. Akira aya mafaranga arimo n’amadorari ugende ugubwe neza umenye ko muri Yesu bigenda neza.”
Abantu bongeye no gutungurwa no kubona Bioshop Rugagi ahanuriye umuntu akanamuha amafaranga, ndetse n’uyu musore wayahawe yaratunguwe bikomeye kubyakira biramunanira ibyishimo biramusaga aryama hasi.
Bishop yamuhanuriye amuha n’amafaranga avanze n’amadorali
Ibyishimo byamusaze kwihangana biramunanira
Kwakira uburyo Bishop yamuha amadorali byamugoye maze arambarara hasi


text:
Miliyari 9Rwf zigiye gushorwa mu kwigisha ubuhinzi bw’umwuga
Minisiteri y’Uburezi (MINEDUC) itangaza ko igiye gushora Miliyari 9RWf mu burezi mu rwego rwo gushishikariza urubyiruko gukunda ubuhinzi.
Byatangarijwe mu muhango wabaye tariki ya 29 Nzeli 2016, wo gutangiza ku mugaragaro umushinga wo guteza imbere uburezi mu buhinzi hagamijwe iterambere (SEAD).
Umunyamabanga uhoraho muri MINEDUC, Ntivuguruzwa Célestin avuga ko uyu mushinga ufite intego yo kuzamura ubumenyi hagamijwe kongera umusaruro.
Agira ati “Uyu mushinga uzafasha urubyiruko kuzamura ubumenyi mu buhinzi bugamije umusaruro mwinshi ndetse no kuwuhinduramo ibintu bishora gucuruzwa ku masoko atandukanye. Hazashyirwa imbaraga mu bushakashatsi bityo imishinga y’ubuhinzi izakorwa igere ku ntego”.
Akomeza avuga ko uyu mushinga uzashyirwa muri za kaminuza no mashuri yigisha imyuga n’ubumenyi ngiro ariko ukibanda ku buhinzi.
Yongeraho ko hateganyijwe no kuvugurura integanyanyigisho zikoreshwa muri aya mashuri, hashingiwe ku kwihaza mu biribwa, kwihangira umurimo no kumenya gushaka amasoko y’umusaruro w’ubuhinzi mu bihugu bitandukanye.
Uyu muhango witabiriwe na MINEDUC, ikigo gifasha kubaka ubushobozi bw’ibigo bya Leta n’abikorera (NCBS) n’abafite imishinga cyangwa ibigo byita ku buhinzi.
Anthonia Mutoro, umuyobozi wa NCBS avuga ko uyu mushinga uzakangurira urubyiruko kwitabira ubuhinzi bw’umwuga.
Agira ati “Uyu mushinga urareba cyane urubyiruko kuko uzibanda mu mashuri. Mu nteganyanyigisho zizakorwa hazaba harimo guhindura imyumvire y’urubyiruko kuko akenshi rudakunda kujya mu bikorwa by’ubuhinzi rukabiharira abantu bakuze gusa”.
Avuga ko uyu mushinga utazagirira akamaro urubyiruko gusa kuko n’abana bari mu mashuri abanza n’ayisumbuye bazajya barebera kuri bakuru babo bityo na bo bakure bakunda ubuhinzi n’ubworozi.
Ikindi ngo bizafasha kongera umusaruro w’igihugu mu buhinzi muri rusange, kuko hazajya hakorwa ubushakashatsi bwimbitse kugira ngo haboneke imbuto nziza n’izindi nyongeramusaruro.
Ibi ngo bikazatuma abahinzi bazamura umusaruro kuko ngo mu bibazo bakunze guhura na byo icy’imbuto kiza ku isonga.
Uyu mushinga wa SEAD ngo uzamara imyaka itandatu, ukaba uterwa inkunga n’igihugu cy’u Buholandi.


text:
Ibintu bibuza umwana kurya
Hari ibintu bituma umwana atarya cyangwa yarya akarya nabi atabishaka, icyo gihe wowe umubyeyi uzarebe neza ko atari impamvu imwe muri izi zikurikira :
• Kumuhatira kurya : hari igihe ugaburira umwana huti huti ushaka ko arya vuba, ubushobozi bw’umubiri we ntibubishibore bugatuma acika intege zo kurya ndetse yabona isahane akumva atishimye kuko agaburirwa nabi.
Uko wabikemura : mugaburire umuhereze isahane yigaburire kandi uhindure umwanya yariragamo(ahantu) aho mukunda kwicara ari kurya.
• Kumuha snacks nyinshi
(amandazi,yogurt biscuit, chocolate,…) ibi nabyo iyo bidahawe umwanya wabyo kandi itegeranye n’uwo kurya bituma umwana atarya neza kuko aba yahaze yangwa igifu cyagugawe ntabashe kurya.
• Amata na jus : nk’uko tubizi amata agira proteins nyinshi, ntukamuhe arenze 500ml ku munsi, ni ukuvuga agace k’igikombe kuri buri funguro kuko umuhaye amata menshi ntashaka kurya ntaba ashonje.
• Jus : igira calories n’isukali nyinshi abana badakeneye mu mubiri wabo iyo ubahaye byinshi rero umubiri ntubasha gutunganya ibyo bariye bigatuma badashaka kurya.
• Kumuha ibiryo byinshi Ku isahane :
ibi nabyo ni imbogamizi abana bahura nazo zituma batakaza appetit yo kurya, iyo umuha ye duke aturya vuba vuba akatumara ukamwongera niho agira courage akarya byinshi.
• Kuba atamerewe neza mu mubiri : hari igihe umwana aba arwaye ariko ataragaragaza ibimenyetso, icyo give yanga kurya kandi ashonje niba asasanzwe yanga kurya umujyana kwa muganga bakamusuzuma.
Uko wamufasha ngo atazahazwa n’inzara
Niba umwana atarya neza azagira ikibazo mu mikurire usange afite ibiro bike ugereranije n’imyaka ye, hari uburyo wamugaburiramo bikamufasha gukura neza adatakaje ibiro.
Violette
photo : google, huffington post


text:
Igisubizo: Reka turebe igisobanuro cy’urukundo ukururikije Bibiliya, kandi tunarebe uburyo Imana ariyo soko y’urukundo. “Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw'abandi ahubwo rwishimira ukuri, rubabarira byose, rwizera byose, rwiringira byose, rwihanganira byose. Urukundo ntabwo ruzashira” (1 Abakorinto 13:4-8). Ku Mana, uru nirwo rukundo, kandi kuko Imana ari urukundo (1 Yohana 4:8), uku niko imeze.
Urukundo (Imana) ntafataho ingwate. Abasanga Imana bose babikora kubera urukundo rwayo. Urukundo (Imana) rugirira ineza kuri bose. Urukundo (Yesu) rwagiriye abantu bose ineza, rudatoranyamo. Urukundo (Yesu) ntirwifuje iby’abandi, ahubwo rwishimiye bike rwari rufite rutitotomba. Urukundo (Yesu) ntirwirariraga ruvuga uwo ari we mu mubiri, nubwo nta numwe washoboraga kumuhangara. Urukundo (Imana) ntinangira isaba kuyubaha. Imana ntiyigeze ishimangira ko Umwana wayo agomba kuyubaha, ahubwo Yesu niwe ku bushake bwe wubashye Se wo mu Ijuru. “ahubwo nkora uko Data yantegetse, kugira ngo ab'isi bamenye ko munkunda.” (Yohana 14:31). Urukundo (Yesu) rwahoragara/ruhora rushyira imbere inyungu z’abandi.
Urukundo ruhebuje Imana yadukunze ruhiniye muri Yohana 3:16 “Kuko Imana yakunze abari mu isi cyane, byatumye itanga Umwana wayo w'ikinege kugira ngo umwizera wese atarimbuka, ahubwo ahabwe ubugingo buhoraho.” Abaroma 5:8 naho harabishimangira “ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha”. Aho hose hatwereka ko Imana ishaka cyane ko tubana nayo mu buturo bwayo. Yateganyije uburyo ibyo bizashoboka, ubwo yatanganga impongano z’ibyaha byacu. Imana iradukunda kubera ko yabishatse gutyo, mu bushake bwayo. Ikindi kandi, urukundo rubabarira. “Ariko nitwatura ibyaha byacu, ni yo yo kwizerwa kandi ikiranukira kutubabarira ibyaha byacu no kutwezaho gukiranirwa kose.” (1 Yohana 1:9).
Muri make se, kuba Imana bishatse kuvuga iki ko Imana ari urukundo? Urukundo ni kamere y’Imana. Urukundi ni kimwe mu bigize Imana. Urukundo rw’Imana ntabwo ruhabanye no kwera, gukiranuka, ubutabera, cyangwa uburakari bwayo. Kamere z’Imana zose ziruzuzanya kandi ziragendanye. Ibyo Imana ikora byose ni urukundo, kimwe nuko ibyo ikora byose ari ukuri kandi byiza. Imana ni urugero rugarara rw’urukundo rwuzuye. Igitangaje, nuko Imana yahaye uwakira umwana wayo Yesu nk’Umwami n’Umukiza we ubushobozi bwo gukunda nk’uko nayo ikunda, binyuze mu mbaraga z’Umwuka Wera (Yohana 1:12, 1 Yohana 3:1, 23-24).
Ikibazo: Kuba Imana ari urukundo bivuga iki?
Igisubizo: Reka turebe igisobanuro cy’urukundo ukururikije Bibiliya, kandi tunarebe uburyo Imana ariyo soko y’urukundo. “Urukundo rurihangana rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw'abandi ahubwo rwishimira ukuri, rubabarira byose, rwizera byose, rwiringira byose, rwihanganira byose. Urukundo ntabwo ruzashira” (1 Abakorinto 13:4-8). Ku Mana, uru nirwo rukundo, kandi kuko Imana ari urukundo (1 Yohana 4:8), uku niko imeze.